sagorsarker/bangla-wikipedia huggingface dataset:
কাকাবাবু হেরে গেলেন?

কাকাবাবু হেরে গেলেন? পিনাকী চৌধুরী পরিচালিত ১৯৯৫ সালের বাংলার ভারতীয় গোয়েন্দা চলচ্চিত্র। এটি সুনীল গঙ্গোপাধ্যায়ের একই নামের গোয়েন্দা উপন্যাস অবলম্বনে নির্মিত। এটি কাকাবাবু ধারাবাহিকের দ্বিতীয় ছায়াছবি (তপন সিংহর "সবুজ দ্বীপের রাজা"-এর পরে)। ন্যাশনাল ফিল্ম ডেভেলপমেণ্ট কর্পোরেশনের প্রযোজনায় এই ছবিতে কাকাবাবু চরিত্রে অভিনয় করেন সব্যসাচী চক্রবর্তী এবং খল চরিত্রে অভিনয় করেন সৌমিত্র চট্টোপাধ্যায়। ৫৯তম বার্ষিক বিএফজেএ পুরস্কারে সব্যসাচী শ্রেষ্ঠ অভিনেতা এবং সৌমিত্র শ্রেষ্ঠ পার্শ্ব অভিনেতা বিভাগে পুরস্কার অর্জন করেন।
ছবির শুরুতেই দেখা যায় গোয়ার গির্জার একজন পুরোহিত একটি বহুমূল্য জিনিস লুকিয়ে নিয়ে পালাচ্ছেন এবং রেখে দিচ্ছেন গ্রেগরি রাওয়ের কাছে। ভারতের স্বাধীনতার আগে সেটিকে ইংরেজরা ভ্যাটিকান সিটিতে পাঠাবার ব্যবস্থা করেছিল তাই সেটিকে চুরি করে নিতে আসেন পুরোহিত। গ্রেগরি রাও আসলে বাঙালি, যিনি কাকাবাবু অর্থাৎ রাজা রায়চৌধুরীর পরিচিত বিমানের খৃষ্টান দাদু। এর বহু বছর পরে বিমান এবং তার ভায়েরা মামাদের অত বড় পুরোনো বাড়ি সংরক্ষণ করতে না পেরে তা বিক্রি করার পরিকল্পনা করে। নতুন ক্রেতা তা ভেঙ্গে ফেলে নতুন বাড়ি করবার আগে বিমান চায় সেখানে অন্তত কাকাবাবুকে ঘুরিয়ে আনতে কারণ প্রাচীন ঐতিহ্যশালী জিনিসের ওপর কাকাবাবুর ঝোঁক আছে। কাকাবাবু যেতে রাজি হন কিন্তু সন্তু পরীক্ষার কারণে যেতে পারেনা। পরের দিনই বিমান, বিমানের স্ত্রী দীপা, কাকাবাবু এবং বিমানের পরিচিত অসিত ধর, যিনি পুরোনো জিনিস সংগ্রহ করেন, রওনা দেন আলিনগরের উদ্দেশ্যে। কাকাবাবুরা বিমানের মুখে শোনেন তাদের পুর্বপুরুষদের কাহিনী। সারা বাড়ি খুঁজেও কেউ কোনো গুপ্তধনের সন্ধান পায়না কিন্তু বুদ্ধিমান অসিত ধর পেয়ে যান এক বহুমূল্য সম্পদ। কাকাবাবু সিঁড়িতে পড়ে আঘাত পান। তিনি সন্তুকে বলেন অসিত ধরকে কলকাতায় নজরে রাখতে। কেউ দামী সামগ্রী কিছু খুঁজে পায়নি ওই পুরোনো বাড়ি থেকে কিন্তু অসিত পেয়েছিলেন একটি বই, যেটি গুটেনবার্গ বাইবেল। পৃথিবীর প্রথম ছাপাখানায় মুদ্রিত প্রথম বই যার একটি কপি গোয়ার চার্চ থেকে লুকিয়ে নিয়ে এসেছিলেন এক পুরোহিত যার থেকে পান বিমানের পাগল খৃষ্টান দাদু। সেটি অসিত বিদেশে পাচার করার ব্যবস্থা করলে বিমানবন্দরে তাকে আটকাবার চেষ্টা করেন কাকাবাবু।
সাধক

সাধক (, ), ভারতীয় ধর্ম এবং ঐতিহ্যে যেমন জৈনধর্ম, বৌদ্ধধর্ম,  হিন্দুধর্ম এবং যোগে, এমন ব্যক্তি যিনি নির্দিষ্ট সাধনা অনুসরণ করেন, অথবা চূড়ান্ত আদর্শের লক্ষ্যকে উপলব্ধি করার জন্য অর্থাৎ ব্রহ্মের সাথে মিলিত হওয়া বা ব্যক্তিগত দেবতার উপলব্ধির পরিকল্পিত জীবন পদ্ধতি। শব্দটি সংস্কৃত সাধুর সাথে সম্পর্কিত, যা সাধ (সাধিত করা) ক্রিয়ামূল থেকে উদ্ভূত হয়। যতক্ষণ পর্যন্ত কেউ লক্ষ্যে পৌঁছাতে পারে না, তারা সাধক বা সাধক, আর যে লক্ষ্যে পৌঁছেছে তাকে সিদ্ধ বলা হয়। আধুনিক ব্যবহারে, শব্দটি প্রায়ই যে কোনো ধর্মীয় অনুশীলনকারীর জন্য সাধারণ শব্দ হিসেবে ব্যবহৃত হয়। মধ্যযুগীয় ভারতে, এটি নির্দিষ্ট দীক্ষার মধ্য দিয়ে অতিক্রম করা ব্যক্তির জন্য প্রযুক্তিগত শব্দ হিসাবে আরও সংকীর্ণভাবে ব্যবহৃত হতো।
হিন্দু, জৈন, তান্ত্রিক, যোগিক এবং বজ্রযান বৌদ্ধ ঐতিহ্য সাধক শব্দটি আধ্যাত্মিক দীক্ষা অথবা উচ্চাকাঙ্ক্ষীদের জন্য ব্যবহার করে।
প্রণম্য ভারতীয় সাধকদের মধ্যে রয়েছেন - গৌতম বুদ্ধ , আদি শঙ্করাচার্য, গোরক্ষনাথ,বল্লভাচার্য, রামানুজ, রামানন্দ, নিম্বার্কচার্য্য , চৈতন্য মহাপ্রভু, নিত্যানন্দ, অদ্বৈত আচার্য, গদাধর পণ্ডিত , হরিদাস ঠাকুর, কৃষ্ণানন্দ আগমবাগীশ, শ্রীনিবাস আচার্য , রামপ্রসাদ সেন, ত্রৈলঙ্গ স্বামী, বামাক্ষ্যাপা, কমলাকান্ত ভট্টাচার্য, লোকনাথ ব্রহ্মচারী, রামকৃষ্ণ পরমহংস , স্বামী বিবেকানন্দ, স্বামী ব্রহ্মানন্দ, নিগমানন্দ সরস্বতী, বিজয়কৃষ্ণ গোস্বামী, সন্তদাস কাঠিয়াবাবা, শ্যামাচরণ লাহিড়ী, ভাদুড়ী মহাশয় - মহর্ষি নগেন্দ্রনাথ, অরবিন্দ ঘোষ, রাম ঠাকুর, আনন্দময়ী মা, স্বামী প্রণবানন্দ, ভবা পাগলা, যোগেশ ব্রহ্মচারী, মহানামব্রত ব্রহ্মচারী, পরমহংস যোগানন্দ, ধ্যানপ্রকাশ ব্রহ্মচারী প্রমুখ।
মডুলার পাটীগণিত

মডুলার পাটিগণিত গণিতের একটি শাখা যেখানে পূর্ণসংখ্যা এবং নির্দিষ্ট একটি সংখ্যার পর সংখ্যাগুলো পুনরায় ফিরে আসা নিয়ে আলোচনা করা হয়। এই নির্দিষ্ট সংখ্যাকে বলা হয় মডুলাস (modulus , বহুবচন : moduli)। আধুনিক মডুলার পাটীগণিতের জনক হলেন জার্মান গণিতবিদ কার্ল ফ্রেডরিক গাউস। ১৮০১ সালে এ সম্বন্ধে তার "" বইটি প্রকাশিত হয়।
১২-ঘণ্টা ঘড়িতে মডুলার পাটিগণিত ব্যবহৃত হয়। একদিনকে দুইভাগে ভাগ করে সময় দেখায় এই ঘড়ি। যদি ঘড়িতে এখন ৭:০০ বেজে থাকে তাহলে ৮ ঘণ্টা পর ৩:০০ টা বাজবে। চিরায়িত যোগের নিয়মানুযায়ী এটা ৭ + ৮ = ১৫ হওয়া উচিত ছিল। কিন্তু ১২-ঘণ্টা ঘড়ির সময় অনুযায়ী ১৫ টা বলে কিছু নেই। অর্থাৎ ১২ টার পর পুনরায় ১ তারপর ২, তারপর ৩ ... এভাবে চলবে। তাই ৮ ঘণ্টা পর ৩ টা বাজবে।
মডুলার পাটীগণিত গাণিতিকভাবে প্রকাশের জন্য পূর্ণসংখ্যার কংগ্রুয়েন্স সম্পর্ক নামে নতুন এক সম্পর্ক এমনভাবে সংজ্ঞায়িত করা হয় যেন সেটি পূর্ণসংখ্যার চিরায়িত অপারেশন যোগ,বিয়োগ এবং গুণের সাথে সামঞ্জস্যপূর্ণ হয়। যেকোন ধনাত্মক পূর্ণসংখ্যা এর জন্য, দুটি পূর্ণসংখ্যা  এবং "b" কে কংগ্রুয়েন্স মডুলো "" বলা হয়, যদি তাদের পার্থক্য  ,  এর গুণিতক হয় (অর্থাৎ এমন একটি পূর্ণসংখ্যা "k" থাকবে যেন  হয়). গাণিতিকভাবে,
এখানে  কে কংগ্রুয়েন্সের মডুলাস বলা হয়। 
কংগ্রুয়েন্স সম্পর্ক নিম্নোক্ত উপায়েও লেখা যায়,
যা কিনা ইউক্লিডীয় বিভাজনের সাথে সরাসরি সম্পর্কিত। যদিও, a কে n দ্বারা ভাগ করলে b ভাগশেষ নাও হতে পারে। আরও ভালোভাবে বললে,  এর অর্থ হল   এবং  কে  দ্বারা ভাগ করলে একই ভাগশেষ থাকবে।<br>
যেখানে,  হল সাধারণ ভাগশেষ। এই সমীকরণ দুটি বিয়োগ করে আমরা পূর্বের সম্পর্কটি পাই :
যেখানে "k" = "p" − "q".
উদাহরণস্বরূপ,
কারণ , যা কিনা 12 এর গুণিতক।
ঋণাত্মক সংখ্যার জন্যই একই নিয়ম প্রযোজ্য :
একইভাবে,  এর অর্থ হল  এবং  কে  দ্বারা ভাগ করলে একই ভাগশেষ থাকে। উদাহরণস্বরূপ,
কারণ 38 এবং 14 উভয়কে 12 দ্বারা ভাগ করলে 2 ভাগশেষ থাকে।আবার  যা কিনা 12 এর গুণিতক। তাই এটি কংগ্রুয়েন্সের মূল সংজ্ঞার সাথে সঙ্গতিপূর্ণ। 
কংগ্রুয়েন্স সম্পর্ক সমতুল্য সম্পর্কের সকল শর্ত সিদ্ধ করে :
যদি "a" ≡ "b" (mod "n") এবং "a" ≡ "b" (mod "n"), অথবা যদি "a" ≡ "b" (mod "n"), হয় তাহলে :
যদি "a" ≡ "b" (mod "n") হয়, সাধারণভাবে "k" ≡ "k" (mod "n") সত্য নয়। যদিও,
উভয়পক্ষ থেকে সাধারণ পদ বাদ দিতে হলে নিম্নোক্ত নিয়ম রয়েছে :
সবশেষে, "a" এর গুণাত্মক বিপরীত (multiplicative inverse) কে  দ্বারা সূচিত করে, আমরা নিম্নোক্ত নিয়মগুলো পাই :
যদি  মৌলিক সংখ্যা হয় তাহলে এর সকল মানের জন্য  এবং "" সহমৌলিক হবে যেখানে . সুতরাং যদি মডুলো তে শূন্যের সমতুল্য না হয় তাহলে "a" এর সকল মানের জন্য একটি গুণাত্মক বিপরীতের অস্তিত্ব থাকবে।
কংগ্রুয়েন্স সম্পর্কের আরও কিছু বিশেষ বৈশিষ্ট্য নিম্নরূপ :
কার্লোস এস্কালেরাস

কার্লোস এস্কালেরাস মেজিয়া (; জন্ম: ১০ আগস্ট, ১৯৫৮ - মৃত্যু: ১৭ অক্টোবর, ১৯৯৭) কোলনের তোকোয়া এলাকায় জন্মগ্রহণকারী বিশিষ্ট হন্ডুরীয় রাজনীতিবিদ ও পরিবেশ বিষয়ক আন্দোলনকারী ছিলেন।
হোস আন্দ্রেজ এস্কালেরাস ও অফেলিয়া মেজিয়া দম্পতির সন্তান ছিলেন তিনি। ১৯৯০-এর দশকের মাঝামাঝি সময়কালে বিখ্যাত ব্যবসায়ী মিগুয়েল ফাকুসে বার্জামের বিপক্ষে আন্দোলনে নামেন। বার্জাম গুয়াপিনল নদীর কাছাকাছি বিস্তৃত এলাকায় পাম অয়েল গাছ লাগানোর পরিকল্পনা নিয়েছেন। এ পরিকল্পনাটি বাস্তবায়িত হলে কমপক্ষে পাঁচটি সম্প্রদায়সহ আরও কিছু তোকোয়া জাতিস্বত্ত্বার বাসিন্দাদের অবর্ণনীয় ক্ষতির কারণ হয়ে দাঁড়াতো।
এছাড়াও ১৯৯৭ সালে পঞ্চদশ পদাতিক ব্যাটালিয়নের কমান্ডার কর্নেল আলদানার কর্মকাণ্ডের বিরুদ্ধে আন্দোলনে নেতৃত্ব দেন। আলদানা তার ব্যক্তিগত আগ্রহে চাপাগুয়া, আগুয়া আমারিল্লা, হন্ডুরাস আগুয়ান ও অন্যান্য এলাকার অধিবাসীদেরকে জল ব্যবহারের উপর নিষেধাজ্ঞা প্রদান করেছিলেন। ঐ বছরের আগস্ট মাসে কর্নেল আলদানা তাকে হুমকিও দিয়েছিলেন। ঐ একই এসময়ে এস্কালেরাস ডেমোক্রেটিক ইউনিফিকেশন দলের প্রার্থী হিসেবে ঐ বছরে অনুষ্ঠিত তোকোয়ার মেয়র পদে নির্বাচনে প্রতিদ্বন্দ্বিতায় অবতীর্ণ হয়েছিলেন।
১৮ অক্টোবর, ২০১৭ তারিখে বিকালেবেলায় তাকে পরপর দুইবার লক্ষ্য করে গুলি করা হয়। ঘটনাস্থলেই তিনি নিহত হন। এ সময় তিনি ডাউনটাউন তোকোয়ায় তার গাড়ি ধোয়ার ব্যবসায় নিয়োজিত ছিলেন।
প্রাথমিক আলামতে অর্লেন্দো আলফারো, লুকাস গার্সিয়া আলফারো ও অস্কার সসাকে হত্যাকারী হিসেবে চিহ্নিত করা হয়। তাদের মধ্যে লুকাস গার্সিয়া আলফারোকে ১৬ অক্টোবর, ২০০২ তারিখে দোষী সাব্যস্ত করে ১৭ বছরের কারাদণ্ডে দণ্ডিত করা হয়। পাশাপাশি অপরাধ তদন্ত সাধারণ অধিদপ্তর (ডিজিআইসি) থেকেও তদন্তকার্য পরিচালিত হয়। কিন্তু বিচারক রজেলিও ক্লারা এ মামলা সম্পর্কে সচেতন ছিলেন। ডিজিআইসি’র প্রতিবেদন মামলায় কোনরূপ প্রভাববিস্তার করতে সক্ষম হয়নি। তাস্বত্ত্বেও মিগুয়েল ফাকাস ও ব্যবসায়ী নির্বাহী আইরিন কাস্ত্রোকে অভিযুক্ত করা হয় ও জিজ্ঞাসাবাদে নেয়া হয়। তবে তাদেরকে ঐ ঘটনার সাথে জড়িত থাকার কোন প্রমাণ পাওয়া যায়নি। ১৪ অক্টোবর, ২০০৩ তারিখে তোকোয়ার পৌর আদালত থেকে তাদেরকে পুনরায় তলব করা হয়।
অফেলিয়া হুপার

অফেলিয়া হুপার পোলো (; জন্ম: ২৩ সেপ্টেম্বর, ১৯০০ - মৃত্যু: ২৩ সেপ্টেম্বর, ১৯৮১) লাস মিনাসে জন্মগ্রহণকারী প্রথিতযশা পানামানীয় প্রমিলা সমাজবিজ্ঞানী, কবি, অধ্যাপক, গবেষক ও নাগরিক অধিকার আন্দোলনকর্মী ছিলেন।
মরিস হুপার ও অলিম্পিয়া পোলো ভালদেস দম্পতির কন্যা ছিলেন অফেলিয়া হুপার। তিনি বেশ কয়েকটি মুদ্রিত গণমাধ্যমে কাজ করেছেন। তন্মধ্যে ‘লা অ্যান্টেনা’ (১৯৩১), ‘ফ্রন্তেরা’ (১৯৩৭) অন্যতম। এছাড়াও ১৯২৭ সালে ‘প্রিমিসিয়াস’ সম্পাদনার দায়িত্বে ছিলেন। এডা নেলার সাথে তিনিও পানামানীয কাব্যে আভান্ত-গার্দের প্রথম স্বার্থক প্রয়োগ ঘটান।
পানামায় সমাজবিজ্ঞান বিষয়ের উত্তরণে অন্যতম পথিকৃৎ ছিলেন তিনি। দেমেত্রিও পোরাস ও জর্জিনা জিমেনেজ ডে লোপেজের সাথে একযোগে কাজ করেছেন। এছাড়াও পানামানীয কৃষি গবেষণায়ও পথিকৃৎ তিনি।
মিডল্যান্ড ব্যাংক পিএলসি.

মিডল্যান্ড ব্যাংক পিএলসি বাংলাদেশের চতুর্থ প্রজন্মের একটি বেসরকারী বাণিজ্যিক ব্যাংক। নিলুফার জাফর ব্যাংকটির চেয়ারপার্সন। মোঃ আহসান-উজ জামান, মিডল্যান্ড ব্যাংক লিমিটেডের ব্যবস্থাপনা পরিচালক ও প্রধান নির্বাহী কর্মকর্তা।
মিডল্যান্ড ব্যাংক লিমিটেড ২০১৩ সালের ২০ মার্চ প্রতিষ্ঠিত হয়। ২০১৩ সালে কার্যক্রম শুরু করা ৯টি ব্যাংকের একটি মিডল্যান্ড ব্যাংক। বাংলাদেশ ব্যাংক, মিডল্যান্ড ব্যাংক লিমিটেডকে এই শর্তে অনুমোদন দেয় যে ব্যাংকটিকে পরে শেয়ার বাজারে তালিকাভুক্ত হতে হবে।
মোঃ আহসান-উজ জামান ২০১৪ সালের জুলাই মাসে মিডল্যান্ড ব্যাংক লিমিটেডের প্রধান নির্বাহী কর্মকর্তা ও ব্যবস্থাপনা পরিচালক হিসেবে যোগদান করেন।
২০১৮ সালে, মিডল্যান্ড ব্যাংক লিমিটেডে খেলাপি ঋণের পরিমাণ ২২ কোটি টাকা থেকে বেড়ে ৬৫ কোটি টাকা হয়।
২০২০ সালের জুলাই মাসে, মোঃ আহসান-উজ জামান মিডল্যান্ড ব্যাংক লিমিটেডের প্রধান নির্বাহী কর্মকর্তা ও ব্যবস্থাপনা পরিচালক হিসেবে পুনরায় নিয়োগ পান। ২০২১ সালের ২০ জুনে, বাংলাদেশ ব্যাংক মিডল্যান্ড ব্যাংক লিমিটেডকে তার ইন্টারঅপারেবল ডিজিটাল ট্রানজেকশন প্ল্যাটফর্ম এবং বাংলাদেশ ইলেকট্রনিক ফান্ড ট্রান্সফার নেটওয়ার্কে অন্তর্ভুক্ত করে। ২০২০ সালে মিডল্যান্ড ব্যাংক ৪,৫০৬ কোটি টাকা আমানত সংগ্রহ করে এবং তাদের দেওয়া ঋণের পরিমাণ ছিল ৩,৭৮৬ কোটি টাকা। ২০২১ সালের সেপ্টেম্বরে নিলুফার জাফরুল্লাহ মিডল্যান্ড ব্যাংক লিমিটেডের চেয়ারম্যান এবং মোঃ শামসুজ্জামান ভাইস চেয়ারম্যান হিসেবে নির্বাচিত হন। ব্যাংকটি বাংলাদেশে কোভিড-১৯ মহামারীর সময় আরও অনলাইন পরিষেবা দেওয়ার প্রচেষ্টা হিসেবে মিডল্যান্ড অনলাইন চালু করে। ব্যাংকটি ২০২১ সালে ১৬২ কোটি টাকা মুনাফা লাভ করে, ২০২০ সালে যা ছিল ১২৫ কোটি টাকা।
মিডল্যান্ড ব্যাংক ঊষা ফাউন্ডেশনের সহযোগিতায় নারায়ণগঞ্জের জামদানি তাঁতিদের মাঝে ৪.৫ কোটি টাকা ঋণ হিসেবে বিতরণ করে।
২০২২ সালে বাংলাদেশ সিকিউরিটিজ অ্যান্ড এক্সচেঞ্জ কমিশন মিডল্যান্ড ব্যাংক লিমিটেডকে শেয়ারবাজারে তালিকাভুক্ত হতে বলে। ২০২২ সালের জুনে মিডল্যান্ড ব্যাংক লিমিটেড প্রাথমিক গণপ্রস্তাবের মাধ্যমে ঢাকা স্টক এক্সচেঞ্জে তালিকাভুক্ত হওয়ার এবং পুঁজিবাজার থেকে ৭০ কোটি টাকা সংগ্রহের পরিকল্পনা ঘোষণা করে। ঢাকা ট্রিবিউনের প্রতিবেদনে বলা হয়, আনোয়ার ইস্পাত, ব্যাংকের গুলশান শাখা থেকে ৫০ কোটি টাকা আত্মসাৎ করেছেন, যা ব্যাংকটি অস্বীকার করে।
মধুমতি ব্যাংক পিএলসি.

মধুমতি ব্যাংক পি এল সি বাংলাদেশের একটি বাণিজ্যিক ব্যাংক। মোঃ শফিউল আজম ব্যাংকের প্রধান নির্বাহী কর্মকর্তা। 
বর্তমানে ব্যাংকটির পরিচালক শেখ ফজলে নূর তাপস
এই ব্যাংকটি ২০১৩ সাল প্রতিষ্ঠিত হয়। ২০১৮ সালে, মধুমোতি গ্রামীণ অঞ্চলে ক্ষুদ্র মধ্যম উদ্যোগের ব্যাংক হওয়ার দিকে মনোনিবেশ করার পরিকল্পনা ঘোষণা করেছিল।
এসবিএসি ব্যাংক পিএলসি

এসবিএসি ব্যাংক পিএলসি বাংলাদেশের একটি বাণিজ্যিক ব্যাংক। এটির সদরদপ্তর ঢাকায় অবস্থিত। ২০১৩ সালে কোম্পানি আইন ১৯৯৪ অনুসারে এটি একটি ব্যাংকিং কোম্পানি হিসাবে প্রতিষ্ঠিত হয় ও ব্যাংকিং কোম্পানি আইন ১৯৯১ এর অধীনে পরিচালিত হয়। বর্তমানে সারা দেশে ব্যাংকটির ৯০ টি শাখা ও ৩২ টি উপশাখা রয়েছে।
এই ব্যাংকটি বাংলাদেশ ব্যাংক থেকে লাইসেন্স গ্রহণ করে ২৮শে এপ্রিল ২০১৩ সালে প্রতিষ্ঠিত হয়।
এসবিএসি'র ১৮ সদস্যের পরিচালনা পর্ষদের নেতৃত্বে রয়েছেন বিশিষ্ট শিল্পোদ্যাক্তা জনাব আবু জাফর মোহাম্মদ শফিউদ্দিন।
ব্যাংকের অনুমোদিত মুলধন ১০০০ কোটি টাকা। জুন ২০২২ ভিত্তিক পরিশোধিত মুলধনের পরিমাণ ৮১৬.০৩ কোটি টাকা।
শ্রেষ্ঠ পার্শ্ব অভিনেতা বিভাগে আইফা পুরস্কার

শ্রেষ্ঠ পার্শ্ব অভিনেতা বিভাগে আইফা পুরস্কার হলো ভারতের চলচ্চিত্রে পার্শ্ব চরিত্রে অভিনেতার জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পার্শ্ব চরিত্রে অভিনেতার অবদানের স্বীকৃতি হিসেবে এই পুরস্কার প্রদান করা হয়। সাইফ আলি খান, অভিষেক বচ্চন, অর্জুন রামপাল, ও অনিল কাপুর দুইবার এই পুরস্কার লাভ করেন।
জুন জি হিয়ন

জুন জি হিয়ন (আসল নাম- ওয়াং জি হিয়ন, জন্ম-৩০ অক্টোবর, ১৯৮১), একজন দক্ষিণ কোরিয়ান অভিনেত্রী, যিনি জিয়ান্না জুন নামেও পরিচিত।তিনি কোরিয়ার সর্বকালের সবচেয়ে হিট কমেডি মুভির অন্যতম "মাই স্যাসি গার্ল" [কোরিয়ান টাইটেল-엽기적인 그녀-"অদ্ভুতুড়ে সেই মেয়েটি"] (২০০১) চলচ্চিত্রে অনামা 'মেয়েটির' ভূমিকায় অভিনয় করে খ্যাতির শীর্ষে আরোহণ করেন। তার অন্যান্য উল্লেখযোগ্য চলচ্চিত্রের মধ্যে রয়েছে "ইল মারে" (২০০০), "উইন্ডস্ট্রাক" (কোরিয়ান টাইটেল-내 여자친구를 소개합니다-"আমার বান্ধবীর সাথে পরিচয় করিয়ে দিই") (২০০৪),"ডেইজি" (২০০৬), হলিউড মুভি "ব্লাড-দ্যা লাস্ট ভ্যাম্পায়ার"(২০০৯),"দ্যা থিভস"(কোরিয়ান টাইটেল-도둑들-"চোরের দল") (২০১২), "দ্যা বার্লিন ফাইল" (২০১৩) এবং "অ্যাসাসিনেশন"(কোরিয়ান টাইটেল-암살-গুপ্তহত্যা)(২০১৫)
জুন জি হিয়ন তুমুল জনপ্রিয় টেলিভিশন সিরিজ "মাই লাভ ফ্রম দ্যা স্টার" (কোরীয় টাইটেল-별에서 온 그대- "তারা থেকে এলে তুমি") (২০১৩-১৪) এবং "দ্যা লিজেন্ড অফ দ্যা ব্লু সি" (কোরীয় টাইটেল-푸른 바다의 전설-"নীল সাগরের কিংবদন্তি") (২০১৬-১৭)-তে অভিনয়ের মধ্য দিয়েও টিভি ড্রামা জগতে নতুন তারকাখ্যাতি পান। চলচ্চিত্র ও টিভি ড্রামা জগতে তার এ অনবদ্য সাফল্য তাকে আন্তর্জাতিক অঙ্গনে একজন প্রথম সারির হালিয়ু তারকা হিসেবে প্রতিষ্ঠিত করেছে।
২০১২ সালের ১৩ এপ্রিল জুন জি হিয়ন সিউলের শিলা হোটেলে ব্যাংকার ছোই জুন হিয়কের সাথে বিবাহ বন্ধনে আবদ্ধ হন। সেলিব্রেটি, বন্ধুবান্ধব ও পরিবার-পরিজন মিলিয়ে ৬০০-র বেশি অতিথি তার বিয়েতে উপস্থিত ছিলেন। ছোই হিয়ক বিশিষ্ট হানবোক ডিজাইনার লি ইয়ং-হি-র নাতি, ফ্যাশন ডিজাইনার লি জং-উ-র পুত্র এবং ব্যাংক অফ আমেরিকার উচ্চপদস্থ কর্মকর্তা। জুন ২০১৬ সালের ১০ ফেব্রুয়ারি প্রথম পুত্রসন্তানের জন্ম দেন। ২০১৮ সালের ২৬ জানুয়ারি, বাংলাদেশ সময় বিকেল ৩ টা নাগাদ তার দ্বিতীয় পুত্রসন্তান জন্ম নেয়।
আম্মাজান

আম্মাজান কাজী হায়াৎ পরিচালিত ১৯৯৯ সালের বাংলাদেশী অপরাধধর্মী নাট্য চলচ্চিত্র। এটি প্রযোজনা করেছেন ও কাহিনী লিখেছেন মনোয়ার হোসেন ডিপজল এবং চিত্রনাট্য ও সংলাপ লিখেছেন কাজী হায়াৎ। এতে নাম ভূমিকায় (আম্মাজান) অভিনয় করেছেন শবনম এবং তার পুত্রের ভূমিকায় অভিনয় করেছেন মান্না। এছাড়া অন্যান্য চরিত্রে অভিনয় করেছেন মৌসুমী, আমিন খান, ডিপজল, মিজু আহমেদ প্রমুখ।
আম্মাজান ১৯৯৯ সালের ২৫ জুন বাংলাদেশে মুক্তি পায়। এটি ওই বছরের অন্যতম ব্যবসাসফল চলচ্চিত্র। ২৪তম জাতীয় চলচ্চিত্র পুরস্কারে কাজী হায়াৎ শ্রেষ্ঠ চিত্রনাট্যকার বিভাগে পুরস্কার লাভ করেন এবং চলচ্চিত্রটি বাচসাস পুরস্কারে শ্রেষ্ঠ চলচ্চিত্র ও মান্নার শ্রেষ্ঠ অভিনেতার পুরস্কারসহ মোট পাঁচটি পুরস্কার লাভ করে।
কাজী হায়াৎ আম্মাজানের চরিত্রে অভিনয়ের জন্য শাবানা কে অনুরোধ করেছিলেন, শাবানা প্রথমে সম্মতি দিলেও পরে অভিনয় করেননি। তার বদলে শবনম আম্মাজানের চরিত্রে অভিনয় করেন। এই ছায়াছবির প্রযোজক ডিপজল প্রাথমিকভাবে মান্নাকে নিতে চাননি। কাজী হায়াতের অনুরোধে মান্নাকে এই চলচ্চিত্রে নেয়া হয়। এছাড়াও হুমায়ূন ফরিদিকেও একটি চরিত্রের জন্য বিবেচনা করা হয়েছিল, কিন্তু পরে তাঁকে নেয়া হয়নি।
"আম্মাজান" চলচ্চিত্রের গানের সুর ও সঙ্গীত পরিচালনা করেছেন এবং গীত লিখেছেন আহমেদ ইমতিয়াজ বুলবুল। ছবিতে পাঁচটি গান রয়েছে। আইয়ুব বাচ্চুর কণ্ঠে "আম্মাজান" গানটি তুমুল জনপ্রিয়তা লাভ করে। এছাড়া আইয়ুব বাচ্চু ও শাকিলা জাফরের কণ্ঠে "তোমার আমার প্রেম" গানটি শ্রোতাপ্রিয় হয়।
চলচ্চিত্রটি নির্মাণে এক কোটি চার লক্ষ টাকা ব্যয় হয়। মুক্তির আগের দিন এই ছবির প্রযোজক প্রযোজনা ও সঙ্গীত সত্ব বিক্রি করে এক কোটি নয় লাখ টাকা আয় করেন। মুক্তির আগের দিনই চলচ্চিত্রটি দুই লাখ টাকা মুনাফা করে।
৩৫ মিমি ফরম্যাটে ধারণকৃত এই চলচ্চিত্রের ষাটটি প্রিন্ট করা হয়েছিল।
রোমেলিয়া অ্যালারকন ফোলগার

রোমেলিয়া অ্যালারকন ফোলগার (; জন্ম: ২৭ অক্টোবর, ১৯০০ - মৃত্যু: ১৯ জুলাই, ১৯৭১) আল্তা ভেরাপেজ ডিপার্টমেন্টের কোবান এলাকায় জন্মগ্রহণকারী প্রথিতযশা গুয়াতেমালীয় প্রমিলা কবি, সাংবাদিক, লেখক ও নারী অধিকার কর্মী ছিলেন। তার অনেকগুলো চিন্তা-ভাবনাকে পরিবেশ ও মহিলা অধিকার বাস্তবায়নে ব্যবহার করা হয়েছে। তাকে ২০শ শতাব্দীতে গুয়াতেমালার সর্বাপেক্ষা উল্লেখযোগ্য কবি হিসেবে আখ্যায়িত করা হয়েছে।
রোমেলিয়া অ্যালারকন বারিওস ২৭ অক্টোবর, ১৯০০ তারিখে গুয়াতেমালার আল্তা ভেরাপাজ ডিপার্টমেন্টের কোবানে জন্মগ্রহণ করেন। মারিয়া বারিওস নরিয়েগা ও সালভাদর অ্যালারকন দম্পতির সন্তান তিনি। ডোমিঙ্গো ফোলগার গারিডোর সাথে পরিণয়সূত্রে আবদ্ধ হন তিনি। তাদের সংসারে সাত সন্তান ছিল। তার পরিবারের উত্থানের পূর্ব-পর্যন্ত তিনি লেখা শুরু করেননি। সকল কাজেই তিনি বৈবাহিকসূত্রে গৃহীত নাম ব্যবহার করতেন।
আনুষ্ঠানিকভাবে প্রশিক্ষণ না নেয়া স্বত্ত্বেও বুদ্ধিজীবী ও শিল্পীদের সাথে তার সুসম্পর্ক ছিল। ফলশ্রুতিতে তিনি সাংবাদিকতায় কর্মজীবন শুরু করেন ও কবি হিসেবে সুখ্যাতি কুড়ান। ‘২০শ শতাব্দীতে গুয়াতেমালার অন্যতম গুরুত্বপূর্ণ কবি’ হিসেবে পরিচিতি পান।
ইংল্যান্ড, ফ্রান্স ও যুক্তরাষ্ট্রে মহিলাদের ভোটাধিকারের বিষয়ে সফলতায় উজ্জ্বীবিত হয়ে অ্যালারকন লরা বেন্ডফেল্ট, মারিয়া আলবার্তিনা গালভেজ, ক্লেমেন্সিয়া ডে হেরারতে, গ্লোরিয়া মেনেন্দেজ মিনা, আদ্রিয়ানা ডে পালারিয়া, গ্রাসিয়েলা কুয়ান ও মাগদালেনা স্পিনোলাকে নিয়ে ১৯৪৫ সালে গুয়াতেমালীয় মহিলাদের ভোটাধিকার আদায়ের লক্ষ্যে কমিটি গঠন করেন।
বেতারে সাংবাদিকতাসহ কখনো কখনো সংবাদপত্রে অ্যালারকন ফোলগার কাজ করেছেন। এছাড়াও সাময়িকীতে নিবন্ধ প্রকাশ করতেন তিনি। তিনি ‘রেভিস্তা মিনুতো’ প্রতিষ্ঠা করেন। ‘রেভিস্তা প্যান-আমেরিকানা’র সম্পাদক হিসেবে বহিঃর্বিশ্বে গমন করেন। সমগ্রজীবনে তেরোটি গ্রন্থ প্রকাশ করেন। তাঁর মৃত্যুর পর তাঁর কন্যাদের একজন আরও দুইটি গ্রন্থ প্রকাশ করেছিলেন। ১৯৩৮ সালে ‘লামারাদাস’ (ব্লেজ) শিরোনামে কবিতাগুচ্ছ প্রকাশ করেন তিনি। এতে তিনি তার শুরুর দিককার পরিবেশবাদী দৃষ্টিভঙ্গীর কথা তুলে ধরেন এবং মেস্তিজো জনগোষ্ঠী রক্ষার্থে প্রকৃতি সংরক্ষণের বাধ্যবাধকতার বিষয়ে উল্লেখ করেন। এর বিপরীতে শেষের কবিতাগুলোয় সামাজিক ভাষ্য ফুটে উঠেছে। ‘লামারাদেস’ কবিতাগুচ্ছে মায়া সভ্যতাকে কেন্দ্রীয়ভাবে রক্ষাকল্পে পদক্ষেপ গ্রহণের মাধ্যমে একত্রিত করেছে। তার শুরুর দিকের কর্মকাণ্ডে ঘরোয়া বিষয়াদির দিকে দৃষ্টিনিবদ্ধ হয়েছে যা আধুনিককালের কবিতাগুলোয় দেখা যায় না। অন্যান্যরা সৃষ্টির বিষয়ে আলোচনা করে সংঘর্ষে জড়িয়ে পড়ছেন। পরবর্তী কাজগুলোয় সমাজে মহিলাদের অবস্থান ও মুক্তির অভাবের বিষয়ে নিন্দা করা হয়। তার মূল কাজগুলোয় অদৃশ্যতা ও অস্বস্তির বিষয়ে উল্লেখ করা হয়।
অ্যালারকন ফোলগার গুয়াতেমালা সিটিতে ১ জুলাই, ১৯৭১ তারিখে মৃত্যুবরণ করেন। তাকে গুয়াতেমালা সিটির জেনারেল সিমেট্রিতে সমাহিত করা হয়।
কবি কৃষ্ণ চন্দ্র ইনস্টিটিউট

কবি কৃষ্ণ চন্দ্র ইনস্টিটিউট বাংলাদেশের খুলনা জেলার দিঘলিয়ার সেনহাটি গ্রামে অবস্থিত বাংলা মংগল কাব্যের অমর কবি কৃষ্ণচন্দ্র মজুমদারের স্মৃতির উদ্দেশ্যে নির্মিত প্রতিষ্ঠান। ১৯১৪ সালে প্রতিষ্ঠানটি নির্মাণ করা হয়।
খুলনা জেলার দিঘলিয়া উপজেলার সেনহাটি গ্রামে অবস্থিত। ১৯১৪ সালে স্থানীয় উদ্যোগে ইনস্টিটিউটটি গড়ে ওঠে। প্রতিষ্ঠানটিতে কিছু বই আছে যা পাঠকদের পড়ার জন্য ধার দেওয়া হয়। ইনস্টিটিউটের পক্ষ বিভিন্ন সাহিত্য ও সাংস্কৃতিক অনুষ্ঠানের আয়োজন করা হয়ে থাকে।
কৃষ্ণচন্দ্র মজুমদার (১৮৩৪ - ১৯০৭) হলেন একজন স্বনামধন্য বাঙালি কবি ও পত্রিকা সম্পাদক। আর্থিক অসচ্ছলতার কারণে তার পক্ষে উচ্চশিক্ষা গ্রহণ করা সম্ভব হয়নি। মূলত কীর্তিপাশার জমিদারের অর্থানুকূল্যে তিনি জীবনযাপন করেন।
শচীন্দ্রনাথ সেনগুপ্ত

শচীন্দ্রনাথ সেনগুপ্ত (জন্ম- ২০ জুলাই ১৮৯২ - মৃত্যু-০৫ মার্চ ১৯৬১)একজন বাঙালি নাট্যকার, সাংবাদিক। তিনি বাংলাদেশের খুলনা জেলার সেনহাটি গ্রামে তার জন্মগ্রহণ করেন। তার পিতার নাম সত্যচরণ সেনগুপ্ত।
শচীন্দ্রনাথ পিতা সত্যচরণ সেনগুপ্তের কর্মস্থল রংপুরে শিক্ষালাভ করেন। সেখানে বিপ্লবী প্রফুল্ল চাকী ছিলেন তার সহপাঠী। ১৯০৫ খ্রিষ্টাব্দে স্বদেশী আন্দোলনে যোগ দিয়ে শচীন্দ্রনাথ বিদ্যালয় ত্যাগ করেন এবং অনুশীলন সমিতির সঙ্গে যুক্ত হন। ১৯১১ খ্রিষ্টাব্দে কলকাতার জাতীয় বিদ্যালয় থেকে প্রবেশিকা পাস করে তিনি বিএ পর্যন্ত অধ্যয়ন করেন। এরপর কটক মেডিক্যাল স্কুলে চিকিৎসাবিদ্যা ও ময়মনসিংহে কবিরাজী চিকিৎসা করেন।
কর্মজীবনের শুরুতে কিছুদিন জাতীয় কলেজে অধ্যাপনা করে পরে সাংবাদিকতা পেশায় যোগ দেন। তার সাংবাদিক জীবনের শুরু দৈনিক কৃষক ও ভারত পত্রিকায় সহসম্পাদকরূপে। এছাড়া তিনি সাপ্তাহিক হিতবাদী, বিজলী ( বারীন্দ্রকুমার ঘোষ প্রতিষ্ঠিত), আত্মশক্তি প্রভৃতি পত্রিকায় সম্পাদকের দায়িত্ব পালন করেন।
শচীন্দ্রনাথ নাথ নাট্যকার হিসেবেই সমধিক পরিচিত। তার রচিত ঐতিহাসিক ও রাজনৈতিক নাটকের মূল প্রতিপাদ্য বিষয় দেশাত্মবোধ। তার রচিত সামাজিক নাটকেও দক্ষতার পরিচয় পাওয়া যায়। তার নাটকের অনন্য বৈশিষ্ট্য হচ্ছে অসাম্প্রদায়িক চেতনা ও হিন্দু-মুসলমানের মিলনের বাণী। ইতিহাসনিষ্ঠায়, কাহিনীর দৃঢ় সংবদ্ধতায় ও শক্তিশালী সংলাপে তার নাটক সমৃদ্ধ।
তার উল্লেখযোগ্য ঐতিহাসিক ও রাজনৈতিক নাটক হচ্ছে: গৈরিক পতাকা (১৯৩০), দেশের দাবি (১৯৩৪), রাষ্ট্রবিপ্লব (১৯৪৪), সিরাজুদ্দৌলা (১৯৩৮), ধাত্রীপান্না (১৯৪৮), সবার উপরে মানুষ সত্য (১৯৫৭), আর্তনাদ ও জয়নাদ (১৯৬১)। তার ঐতিহাসিক নাটক সিরাজুদ্দৌলা সবচেয়ে বেশি জনপ্রিয়তা অর্জন করে। ১৯৪৬ সালে কলকাতার রঙ্গমঞ্চে রাষ্ট্রবিপ্লব নাটকটিও বেশ আলোড়ন সৃষ্টি করেছিল।
রক্তকমল (১৯২৯), ঝড়ের রাতে (১৯৩১), নার্সিংহোম (১৯৩৩), স্বামী-স্ত্রী (১৯৩৭), তটিনীর বিচার (১৯৩৯), মাটির মায়া, কাঁটা ও কমল, প্রলয়, জননী প্রভৃতি তার সামাজিক নাটক। এসব নাটকে ব্যক্তি ও পারিবারিক জীবনের বিচিত্র জটিলতা ও সমস্যা তুলে ধরা হয়েছে। এছাড়াও তার রচিত কিশোরদের নাটক, প্রবন্ধ, ভ্রমণকাহিনী ও অনুবাদ গ্রন্থ আছে।
বেসরকারি সাংস্কৃতিক দলের নেতা হিসেবে শচীন্দ্রনাথ রাশিয়া, নরওয়ে, পোল্যান্ড, চীন, সিংহল ইত্যাদি দেশ ভ্রমণ করেন। 
১৯৬১ সালের ৫ মার্চ শচীন্দ্রনাথ মৃত্যুবরণ করেন।
আবুল কালাম বীর প্রতীক

আবুল কালাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
আবুল কালামের জন্ম কুমিল্লা জেলার নাঙ্গলকোট উপজেলার আদ্রা গ্রামে। তার বাবার নাম মো. ইদ্রিস ভূঁইয়া এবং মায়ের নাম আংকুরনেছা। তার স্ত্রীর নাম রিজিয়া বেগম। তার এক ছেলে, তিন মেয়ে। 
পাকিস্তান সেনাবাহিনীর তৃতীয় ইস্টবেঙ্গল রেজিমেন্টে কর্মরত ছিলেন আবুল কালাম। এর অবস্থান ছিল সৈয়দপুর সেনানিবাসে। ১৯৭১ সালের মার্চে সম্ভাব্য ভারতীয় আগ্রাসনের কথা বলে তাদের কোম্পানিকে সেনানিবাসের বাইরে মোতায়েন করা হয়। ২৪ মার্চ তিনি তার কোম্পানির সঙ্গে দিনাজপুরের ঘোড়াঘাটে ছিলেন। ২৬ মার্চ তারা বিদ্রোহ করে বগুড়া-রংপুর সড়কে অবস্থান নেন। ২৮ মার্চ রংপুর সেনানিবাস থেকে পাকিস্তান সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্টের একাংশ বগুড়ায় অগ্রসর হচ্ছিল। তারা পাকিস্তান সেনাবাহিনীর ওই দলকে আক্রমণ করেন। যুদ্ধের একপর্যায়ে তাদের অধিনায়ক লেফটেন্যান্ট রফিককে পাকিস্তান সেনাবাহিনী কৌশলে আটক করে। এতে তারা নেতৃত্বশূন্য হয়ে পড়লেও যুদ্ধ চালিয়ে যান। তাদের প্রবল প্রতিরোধে পাকিস্তানি সেনারা রংপুরের দিকে পশ্চাৎপসরণ করে। এই যুদ্ধে পাকিস্তানিদের ব্যাপক ক্ষয়ক্ষতি হয়। অন্যদিকে তার ১১ জন যোদ্ধা শহীদ হন। এরপর তারা রংপুরের উদ্দেশ্যে রওনা হন। পথে এক স্থানে তারা পাকিস্তান সেনাবাহিনীর অ্যামবুশে পড়েন। ক্লান্তিতে সবার চোখ বুজে আসছিল। তার পরও তারা সাহসিকতার সঙ্গে পাকিস্তানি সেনাদের মোকাবিলা করতে থাকেন। কিন্তু তারা ব্যর্থ হন। সেখানে তুমুল যুদ্ধে তার বেশির ভাগ সহযোদ্ধাই শহীদ হন। আবুল কালাম আহত হন। দুই যুদ্ধে তার দলের ৩৫ জনের মধ্যে ৩৩ জনই পাকিস্তান সেনাবাহিনীর হাতে শহীদ হন। তিনি ও সহযোদ্ধা আবুল কাশেম বেঁচে যান। এর পরও আবুল কালাম দমে যাননি। চিকিৎসার পর সুস্থ হয়ে তিনি ভারতে গিয়ে মূল দলের সঙ্গে মিলিত হন। পুনর্গঠিত হওয়ার পর যুদ্ধ করেন ১১ নম্বর সেক্টরের মানকারচর সাব-সেক্টরে। কোদালকাঠি, চিলমারী, উলিপুরসহ আরও কয়েকটি যুদ্ধে অংশ নেন।
কুড়িগ্রাম জেলার অন্তর্গত চিলমারী ছিল পাকিস্তান সেনাবাহিনীর শক্তিশালী একটি ঘাঁটি। ১৮ অক্টোবর ভোরে মুক্তিবাহিনীর কয়েকটি দল একযোগে চিলমারীর পাকিস্তানি অবস্থানে আক্রমণ করে। একটি দলে ছিলেন আবুল কালাম। তারা ভোর চারটায় ওয়াপদার প্রধান ঘাঁটিতে আক্রমণ করেন। মুহূর্তেই প্রলয়কাণ্ড শুরু হয়ে যায়। গোলাগুলিতে চিলমারীর আকাশ রক্তিম হয়ে ওঠে। আগুনের লেলিহান শিখা আর ধোঁয়ায় চারদিক আচ্ছন্ন হয়ে পড়ে। বেলা ১১টার মধ্যে ওয়াপদার অবস্থান ছাড়া বাকি সব অবস্থান মুক্তিবাহিনী দখল করে। কয়েক দিন যুদ্ধের পর মুক্তিবাহিনী শেষ পর্যন্ত গোটা চিলমারীই মুক্ত করতে সক্ষম হয়। এ যুদ্ধে পাকিস্তান সেনাবাহিনী, ইপিসিএএফ, রাজাকার ও পুলিশ মিলে প্রায় ১০০ জন মুক্তিবাহিনীর হাতে নিহত এবং গোলার আঘাতে পাকিস্তান সেনাবাহিনীর দুটি স্পিডবোট, তিনটি লঞ্চ সম্পূর্ণ ধ্বংস হয়। চিলমারীর যুদ্ধে আবুল কালাম যথেষ্ট রণকৌশল ও সাহস প্রদর্শন করেন।
শ্রেষ্ঠ পার্শ্ব অভিনেত্রী বিভাগে আইফা পুরস্কার

শ্রেষ্ঠ পার্শ্ব অভিনেত্রী বিভাগে আইফা পুরস্কার হলো ভারতের চলচ্চিত্রে পার্শ্ব চরিত্রে অভিনেত্রীর জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে পার্শ্ব চরিত্রে অভিনেত্রীর অবদানের স্বীকৃতি হিসেবে এই পুরস্কার প্রদান করা হয়। জয়া বচ্চন সর্বাধিক তিনবার এই পুরস্কার লাভ করেন। এছাড়া দিব্যা দত্ত দুইবার এই পুরস্কার লাভ করেন।
শ্রেষ্ঠ খলচরিত্রে অভিনয় বিভাগে আইফা পুরস্কার

শ্রেষ্ঠ খলচরিত্রে অভিনয় বিভাগে আইফা পুরস্কার হলো ভারতের চলচ্চিত্রে খল চরিত্রে অভিনয়ের জন্য আন্তর্জাতিক ভারতীয় চলচ্চিত্র অ্যাকাডেমি প্রদত্ত বাৎসরিক পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে খল চরিত্রে অভিনয়ের অবদানের স্বীকৃতি হিসেবে এই পুরস্কার প্রদান করা হয়। অক্ষয় খান্না ও ঋষি কাপুর দুইবার এই পুরস্কার লাভ করেন।
প্রলয় (চলচ্চিত্র)

প্রলয় ২০১৩ সালে প্রকাশিত বাংলা ভাষার একটি সামাজিক চলচ্চিত্র। সমাজকর্মী, শিক্ষক ও গন আন্দোলনের শহীদ বরুণ বিশ্বাসের জীবন অবলম্বনে এই ছবিটির পরিচালক রাজ চক্রবর্তী।
দুখিয়া গ্রামে স্থানীয় রাজনৈতিক নেতা ও তার ভাই প্রসুনের দলবল সন্ত্রাসের রাজত্ব চালায়। খুন জখম বিশেষত নারী ধর্ষন তাদের কাছে প্রায় উৎসবের মতো। গ্রামের মানুষ পুলিশের কাছে গেলে তারা বলে গ্রামটি তিনটি থানার মাঝিখানে এবং তাদের আওতার বাইরে। যারা প্রতিবাদ করে তাদের বাড়ির মহিলাদের ধর্ষন করা হয় ও বাড়ি ঘর পুড়িয়ে দেয় নেতার ভাই ও তার শাগরেদরা। গ্রামের সাহসী ছেলে বরুন আরো কিছু শিক্ষিত তরুনদের নিয়ে এর বিরুদ্ধে আওয়াজ তোলে। বরুন কলকাতার একটি বিদ্যালয়ে শিক্ষকতা করে। সেই সূত্রে তার আলাপ হয় বিনোদ বিহারী দত্তের সাথে। বরুনদের প্রতিবাদ উচ্চ পর্যায়ে পৌঁছালে শেষে গ্রেপ্তার হয়ে যায় প্রসুন ও তার সহযোগী দুষ্কৃতীরা। এর বদলা নিতে বাড়ি ফেরার পথে রেল স্টেশনে খুন হয়ে যায় বরুন। এই ঘটনা জেনে বিনোদ বিহারী দত্ত বরুনের গ্রামে আসেন ও সেখানকার স্কুলে পড়ানোর কাজ নেন। তিনি দেখেন কয়েকজন বাদে সকলেই ভীরু, প্রতিবাদহীন। তিনি বরুনের মৃত্যুর কথা, তার প্রতিবাদের কথা কলকাতায় জনসাধারণের মধ্যে, সংবাদ মাধ্যমে বলার চেষ্টা করেন কিন্তু গুরুত্ব পাননা। এসময় স্পেশাল ব্রাঞ্চের অফিসার অনিমেষ দত্ত আসেন গ্রামে। তিনি সাহায্য করতে থাকেন বিনোদ বিহারীকে। বিনোদ বুঝতে পারেন বরুনের খুনের বিচার হবেনা কারণ কোনো সাক্ষ্যদানকারী পাওয়া যায়নি। জেল থেকে অপরাধীরা ছাড়া পেয়ে যায় ও গ্রামে আবার অত্যাচার শুরু করে। বিনোদ বিহারী কৌশল অবলম্বন করে দুষ্কৃতীদের হত্যা করতে থাকেন এক এক করে। অনিমেষ সব বুঝতে পারলেও কোনো প্রমাণ খুঁজে পায়না।
ইনকা সড়ক ব্যবস্থা

ইনকা সড়ক ব্যবস্থা () দক্ষিণ আমেরিকার প্রাক-কলম্বীয় শাসন আমলে নির্মিত সর্বাপেক্ষা ব্যয়বহুল ও ব্যাপক বিস্তৃত উন্নত যোগাযোগ ব্যবস্থা হিসেবে পরিচিত ছিল। এ সড়কটি প্রায় ৩৯,৯০০ কিলোমিটার (২৪,৮০০ মাইল) দৈর্ঘ্যের। রাস্তার অবকাঠামো নির্মাণের জন্য ব্যাপক সময় ব্যয় করা হয় ও উন্নয়ন প্রচেষ্টা অব্যাহত রাখে। এ অবকাঠামোটির মান এতোটাই উন্নত যে, চার শতাধিক বছর যাবৎ ব্যবহার করার পরও অদ্যাবধি বেশ ভালো অবস্থায় রয়েছে। উত্তর-দক্ষিণাঞ্চলের সাথে অগণিত শাখা নিয়ে এর যোগাযোগ ব্যবস্থা গড়ে উঠেছে। এ সড়ক ব্যবস্থার যে অংশটি সর্বাপেক্ষা পরিচিতি পেয়েছে তা হলো ইনকা ট্রেল থেকে মাচু পিচুর রাস্তাটি। সড়ক যোগাযোগ ব্যবস্থার অংশবিশেষের সাথে সভ্যতার ক্রমবিকাশ জড়িয়ে রয়েছে। ইনকা সাম্রাজ্য তথা ওয়ারি সংস্কৃতির ছোঁয়াও এতে পড়েছে। স্পেনীয় ঔপনিবেশিক যুগে সড়ক ব্যবস্থার অংশবিশেষকে ‘ক্যামিনো রিয়ালের’ মর্যাদা দেয়া হয়। ২০১৪ সালে এ সড়ক ব্যবস্থাকে ইউনেস্কোর বিশ্ব ঐতিহ্যবাহী স্থানের অন্তর্ভুক্ত করা হয়।
ইনকারা সড়ক ব্যবস্থাকে বিভিন্ন উদ্দেশ্যে ব্যবহার করতো। সাম্রাজ্যে সরাসরি ভ্রমণের উদ্দেশ্যে শুধুমাত্র সাধারণ পরিবহনের জন্যে নয়, বরং অনেক সামরিক ও ধর্মীয় উদ্দেশ্যেও ইনকারা এ রাস্তাটিকে ব্যবহার করতো। কর্তৃপক্ষের অনুমোদন ব্যতীত সাধারণ লোকদেরকে এ রাস্তা ব্যবহারের অনুমতি দেয়া হতো না।
সুন্দরবন হাজি দেসারাত কলেজ

সুন্দরবন হাজি দেসারাত কলেজ, ১৯৬১ সালে প্রতিষ্ঠিত, একটি সাধারণ ডিগ্রি কলেজ। কলেজটি ভারতের পশ্চিমবঙ্গের দক্ষিণ চব্বিশ পরগনা জেলার অন্তর্গত পাঠানখালিতে অবস্থিত। এই কলেজে স্নাতক স্তরের ডিগ্রি প্রদান করা হয় বিজ্ঞান, বাণিজ্য ও কলাবিভাগে। কলেজটি কলকাতা বিশ্ববিদ্যালয়-এর অধিভুক্ত।
সুন্দরবন হাজি দেসারাত কলেজ বিশ্ববিদ্যালয় মঞ্জুরি কমিশন (ইউজিসি) দ্বারা অনুমোদিত।
রাউজান থানা

রাউজান মডেল থানা বাংলাদেশের চট্টগ্রাম জেলার অন্তর্গত রাউজান উপজেলার একটি মডেল থানা।
১৯৪৭ সালের আগস্ট মাসে রাউজান থানা প্রতিষ্ঠিত হয়।
রাউজান উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম রাউজান মডেল থানার অধীন।
চন্দনাইশ থানা

চন্দনাইশ থানা বাংলাদেশের চট্টগ্রাম জেলার অন্তর্গত চন্দনাইশ উপজেলার একটি থানা।
১৯৭৬ সালে চন্দনাইশ থানা গঠিত হয়।
চন্দনাইশ উপজেলার ২টি পৌরসভা ও ৮টি ইউনিয়নের প্রশাসনিক কার্যক্রম চন্দনাইশ থানার আওতাধীন।
বাঁশখালী থানা

বাঁশখালী থানা বাংলাদেশের চট্টগ্রাম জেলার অন্তর্গত বাঁশখালী উপজেলার একটি থানা।
বাঁশখালী থানা গঠিত হয় ১৯৫৮ সালে।
বাঁশখালী উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম বাঁশখালী থানার আওতাধীন।
রাঙ্গুনিয়া থানা

রাঙ্গুনিয়া মডেল থানা বাংলাদেশের চট্টগ্রাম জেলার অন্তর্গত রাঙ্গুনিয়া উপজেলার একটি মডেল থানা।
১৯৬২ সালের ২৪ জানুয়ারি রাঙ্গুনিয়া থানা গঠিত হয়। ২০১৯ সালের ২১ অক্টোবর পুনর্বিন্যাস সংক্রান্ত জাতীয় বাস্তবায়ন কমিটি (নিকার) এই থানাকে বিভক্ত করে দক্ষিণ রাঙ্গুনিয়া থানা নামে নতুন থানা গঠন করার প্রস্তাব অনুমোদন দেয়।
রাঙ্গুনিয়া উপজেলার ১টি পৌরসভা ও ১১টি ইউনিয়নের প্রশাসনিক কার্যক্রম রাঙ্গুনিয়া মডেল থানার অধীন।
লোহাগাড়া থানা

লোহাগাড়া থানা বাংলাদেশের চট্টগ্রাম জেলার অন্তর্গত লোহাগাড়া উপজেলার একটি থানা।
১৯৮১ সালে লোহাগাড়া থানা প্রতিষ্ঠিত হয়।
লোহাগাড়া উপজেলার ৯টি ইউনিয়নের প্রশাসনিক কার্যক্রম লোহাগাড়া থানার আওতাধীন।
সাতকানিয়া থানা

সাতকানিয়া থানা বাংলাদেশের চট্টগ্রাম জেলার অন্তর্গত সাতকানিয়া উপজেলার একটি থানা।
১৯১৭ সালে সাতকানিয়া থানা প্রতিষ্ঠিত হয়।
সাতকানিয়া উপজেলার ১টি পৌরসভা ও ১৭টি ইউনিয়নের প্রশাসনিক কার্যক্রম সাতকানিয়া থানার আওতাধীন।
কেওড়া

কেওড়া সুন্দরবনের অন্যতম প্রধান বৃক্ষ। সুন্দরবনের নদী ও খালের তীর এবং চরে এ গাছ বেশি জন্মায়।
কেওড়া দ্রুত বর্ধনশীল গাছ। এর গড় উচ্চতা ২০ মিটার। এ গাছের পাতা চিকন, ফল আকারে ছোট ও গোলাকার , এই ফল টক বা অম্ল স্বাদের। এই ফলের বহিত্বক সাধারণত খাদ্য হিসেবে ব্যবহার করা হয়। সুন্দরবন এবং এর পাশ্ববর্তী এলাকার মানুষ এর ফল থেকে একধরনের সুস্বাদু খাবার বানিয়ে থাকে । লবণাক্ত মাটিতে জন্ম নেওয়া এই উদ্ভিদে শ্বাসমূল দেখা যায়। জোয়ার ভাটার জলে পুষ্ট সুন্দরবনে স্বাসমূল এই গাছের বায়ুতে থাকা শ্বাসমূলগুলো গ্রহণ করতে সাহায্য করে। মিষ্টি জলের এলাকাতে এই গাছ জন্মেনা বললেই চলে । কেওড়া গাছের পাতা ও ফল হরিণ ও বানরের প্রিয় খাবার। এই গাছের নিচে হরিণ ও বানরের দল বেশি দেখা যায়। এ গাছের কাঠ ঘরের বেড়া, দরজা-জানালা ইত্যাদি তৈরিতে ব্যবহৃত হয়।
ছোট ছোট হলুদ বর্ণের ফুল থেকে ফল জন্মে। ফাল্গুন মাসে কেওড়াগাছে ফুল ফোটে এবং চৈত্র-বৈশাখ মাসে ফল ধরে। কেওড়া ফল কম-বেশী গোলাকৃতির হয়ে থাকে। দেখতে ডুমুরের মতো। ফলের ব্যাস ২-৩ মিলিমিটার। ওজন ৪০-৫০ গ্রাম। ফলে বীজের সংখ্যা ২৫-১২৫টি। রঙ সবুজ। ভেতরে বড় আকারের বিচি থাকে। বিচির চার পাশে ওপরের মাংসল অংশ অম্ল স্বাদের হয়ে থাকে। সাধারণত আষাঢ় থেকে আশ্বিন মাস পর্যন্ত কেওড়া ফল পাওয়া যায়। কেওড়া ফল পুষ্টিগুণসমৃদ্ধ। এতে ১২ শতাংশ শর্করা, ৪ শতাংশ আমিষ, ১ দশমিক ৫ শতাংশ চর্বি। 
হরিণ আর বানরের প্রিয় খাদ্য কেওড়া ফল। এ ফল মানুষ ও মাছেরও খাদ্য। টক স্বাদযুক্ত হওয়ায় কাঁচা লবণ মাখিয়ে কেওড়া ফল খেয়ে থাকে মানুষ। এছাড়া আচার বানিয়ে খাওয়ার চল রয়েছে। ডাল রান্না করার সময় যেমন কাঁচা আম দেয়া তেমনি কেওড়া ফলও ফালি ফালি করে দেয়া যায়। কেওড়া ফল সিদ্ধ করে যে রস পাওয়া যায় তা আমাশয়ের রোগীর জন্য উপকারী। পচা ফল মাছের খাদ্য হিসাবে ব্যবহৃত হয়।
গর্জন

গর্জন সুন্দরবনের অন্যতম প্রধান বৃক্ষ। সুন্দরবনের নদী ও খালের তীরে এ গাছ দেখতে পাওয়া যায়। গর্জন গাছের পাতা পুরু, ফল দেখতে সজনের মতো লম্বা। বট গাছের মতো গর্জন গাছের শেকড়ও ঝুলে থাকে।
গর্জন হচ্ছে রাইজোফোরাসিয়ে পরিবারের একটি উদ্ভিদ। এই গাছটির অস্ট্রেলিয়া (কুইন্সল্যান্ড এবং উত্তরাঞ্চলীয় অংশে), গুয়াম, ভারত, ইন্দোনেশিয়া, মালয়েশিয়া, মাইক্রোনেশিয়া, নিউ ক্যালিডোনিয়া, পাপুয়া নিউগিনি, ফিলিপাইন, সিঙ্গাপুর, সলোমন দ্বীপপুঞ্জ, শ্রীলঙ্কা, তাইওয়ান, মালদ্বীপ, থাইল্যান্ড, ভানুয়াটু, এবং ভিয়েতনাম দেখা মিলে।
ফিলিপাইনে একে ‘বাখাও লালাকি’, মালদ্বীপে ޫރަނޑ" রান্ডু, ভিয়েতনামে ডুওস ('Đước'), ভারতবর্ষে গর্জন, এবং আরও বিভিন্ন স্থানীয় নামে ডাকা হয়।
সবিরাম উপবাস

সবিরাম উপবাস (Intermittent fasting) বলতে এমন এক রনের খাদ্যগ্রহণ ব্যবস্থাকে বোঝানো হয় যেখানে উপবাস এবং উপবাস না করার একটি চক্র বিদ্যমান থাকে। ওজন কমানোর লক্ষ্যে ক্যালরিগ্রহণ সীমাবদ্ধ করার জন্য সবিরাম উপবাস পদ্ধতি অনুসরণ করা যায়।
সবিরাম উপবাসের একটি প্রকার হচ্ছে এক দিন অন্তর উপবাস (Alternate day fasting বা ADF)। এক্ষেত্রে ২৪ ঘণ্টার উপবাস করার পর ২৪ ঘণ্টা উপবাস বন্ধ থাকে। একজন ব্যক্তি ২৩ ঘণ্টা উপবাস করে দিনে একবার খাদ্যগ্রহণ করার নিয়ম অনুসরণ করতে পারেন।
কিছু ক্ষেত্রে উপবাসে স্বল্প পরিমাণে কম ক্যালরির পানীয় গ্রহণ করা অনুমোদিত, যেমন কফি বা চা। পরিবর্তিত উপবাসে (Modified fasting) উপবাসের দিনে একেবারে না খেয়ে থাকার চেয়ে কম ক্যালরির খাদ্যগ্রহণ (যেমন স্বাভাবিকের ২০ শতাংশ) করা হয়, এতে সবিরাম উপবাসের বেশিরভাগ উপকারিতাই লাভ করা যায়।
আরও সাধারণভাবে, উপবাস ও উপবাসহীন পর্যায়ের বিভিন্ন অনুপাতের উপর ভিত্তি করে বিভিন্ন প্রকারের সবিরাম উপবাস নির্ধারণ করা যায়, যেমন ৫:২ খাদ্যাভাস, যেখানে ব্যক্তি উপবাসের দিনে ৪০০-৫০০ ক্যালরি (নারী) বা ৫০০-৬০০ ক্যালরি (পুরুষ)। খাদ্যগ্রহণের দিন খাদ্যাভাস নিয়মিত হবে।
২০১৪ সালের একটি পর্যালোচনাতে বলা হয় যে, প্রাণীদের উপরে করা গবেষণায় দেখা গেছে যে উপবাসে স্বাস্থ্যের বিভিন্ন দিক, যেমন রক্তচাপ, ইনসুলিন সংবেদনশীলতা এবং প্রদাহ ইত্যাদির উন্নয়ন হয়, সেই সাথে মানসিক চাপকে ভালভাবে সামলানোর জন্য এর মাধ্যমে কোষীয় সংবেদও (cellular response) খাপ খেয়ে যায়। এগুলো নির্দেশ করে, সবিরাম উপবাসের স্বাস্থ্যের উন্নয়ন এবং ক্রনিক রোগকে কমানোর সম্ভাবনাময়তা রয়েছে। কিন্তু মানুষকে নিয়ে করা দীর্ঘমেয়াদী গবেষণায় এরকম কোন ফলাফল পাওয়া যায় নি।
এই পর্যালোচনার উপসংহারে বলা হয় যে শিশু, বয়স্ক এবং প্রয়োজনের চেয়ে কম ওজনের ব্যক্তিদের জন্য সবিরাম উপবাস নিয়ে গবেষণা করা হয় নি। এদের জন্য সবিরাম উপবাস ক্ষতিকর হতে পারে। তারা এও প্রস্তাব করেন, তারা যদি ২৪ ঘণ্টার বেশি সময় ধরে উপবাস করতে চান, তাহলে তার কোন চিকিৎসকের তত্ত্বাবধানে থাকা উচিৎ, কারণ এতে পরিপাকতন্ত্র (gastrointestinal system) ও দৈনন্দিন ছন্দে (circadian rhythm) পরিবর্তন আসতে পারে।
এই পর্যালোচনাতে এও উপসংহার টানা হয় যে, অতিস্থূলতা ছাড়া অন্য কোন সমস্যা যেমন বুড়িয়ে যাওয়া বা অন্যান্য দীর্ঘমেয়াদী রোগাক্রান্ত অবস্থার ক্ষেত্রে স্বাস্থ্যের উপর উপবাসের তেমন কোন ইতবাচক প্রভাব নেই, যদি না এর সাথে ক্যালরিগ্রহণের মোটামুটি সীমিতকরণ এবং উদ্ভিদ-ভিত্তিক খাদ্যাভাস (যেমন ভূমধ্যসাগরীয় খাদ্যাভাস) অনুসরণ করা হয়।
২০১৪ সালে প্রকাশিত একটি বৈজ্ঞানিক গবেষণার পর্যালোচনা অনুসারে সবিরাম উপবাসের ফলে ওজন কমতে পারে, কিন্তু দৈনিক ক্যালরিগ্রহণ সীমিতকরণের মাধ্যমে সবিরাম উপবাসের চাইতেও আরও বেশি ওজন কমতে পারে।
উলূপী

উলুপী হিন্দু মহাকাব্য "মহাভারতের" একটি চরিত্র। অর্জুনের চার স্ত্রীর মধ্যে দ্বিতীয়া। বিষ্ণু পুরাণ এবং ভাগবত পুরাণে তার উল্লেখ আছে।
মহাভারতে তার সম্পর্কে খুব কম বলা হয়। তিনি মহাভারতে — ভুজগৌতমমাজি, ভুজগেন্দ্রকন্যাকা, ভূজগোত্মা কৌরভা, কৌরব্যদুহিতা, কৌরবৈকুলনন্দিনী, পন্নাগনন্দিনী, পন্নাগসুতা, পন্নাঘটমাজি,পন্নাগভেরাকন্যা, পন্নাগ এবং উরাগাতমাজা নামে ও অভিহিত। 
তাকে নাগকন্যা (নাগা রাজকন্যা), অর্ধ-মানবী এবং অর্ধ-সর্পের পৌরাণিক রূপ হিসাবে বর্ণনা করা হয়েছে। মাইকেল মট তাঁর কাভার্নস, ক্যালড্রনস এবং গোপন প্রাণীতে তাকে "আংশিক সরীসৃপ" হিসাবে বর্ণনা করেছেন অর্থাৎ তার কোমরের নিচের অংশ একটি সাপ বা কুমিরের সাথে সাদৃশ্যপূর্ণ।
তিনি নাগরাজ কৌরব্য ও বিষবাহিনীর কন্যা। তার বাবা গঙ্গা নদীর জলভাগের সর্পরাজ্যের শাসন করেছিলেন। তিনি ছিলেন একজন প্রশিক্ষিত যোদ্ধা।
বিয়ের কিছুদিন পর তার স্বামীকে সুপর্ণ অপহরণ করে। বিধবা উলূপী বাবার বাড়িতে থাকতেন। কথিত আছে যে, নির্বাসনে থাকাকালীন উলূপি অর্জুনের সাথে সাক্ষাত করেছিলেন এবং তাঁর সাথে বিবাহবন্ধনে আবদ্ধ হন । তিনি তাঁর পুত্র ইরাবানকে জন্ম দেন। বিদায়কালে উলুপী অর্জুনকে বর দেন যে, তিনি জলের ভেতর অজেয় হবেন এবং জলচররা সবাই ওঁর বশীভূত থাকবে। উলুপীর পরপূর্বা হওয়ায় তাঁর গর্ভজাত পুত্র ইরাবান্, ওঁর পূর্বপতির ক্ষেত্রজ পুত্র হিসেবেই পরিচিত হন। তবে ইন্দ্রলোকে গিয়ে ইরাবান অর্জুনের কাছে নিজেকে অর্জুন-পুত্র বলে পরিচয় দিয়েছিলেন। কুরুক্ষেত্রের যুদ্ধেও পাণ্ডবদের হয়ে যুদ্ধ করে তিনি প্রাণ দান করেন। উলুপী অর্জুনের সংবাদ সব সময়ে রাখতেন। তিনি অর্জুন-চিত্রাঙ্গদা পুত্র বভ্রূবাহনের লালন-পালনে বড় ভূমিকা পালন করেছিলেন। অর্জুন শিখণ্ডীকে সম্মুখে রেখে ভীষ্মকে শরশয্যায় শায়িত করেছিলেন বলে বসুগণ যখন গঙ্গাদেবীর সামনে অর্জুনকে নরকাবাসের অভিশাপ দিচ্ছেন, উলুপী তখন সেটা শুনতে পান। তাঁর অনুরোধে পিতা কৌরব্য শাপমোচনের জন্য বসুগণকে অনুরোধ করলে বসুগণ বলেন যে, পুত্র বভ্রুবাহনের বাণে পরাস্ত হয়ে রণভূমিতে শয্যাশায়ী হলেই অর্জুনকে আর নরকাবাস করতে হবে না। যুধিষ্ঠিরের অশ্বমেধ-যজ্ঞের অশ্বকে নিয়ে যুদ্ধার্থী অর্জুন যখন মণিপুরে এসে পৌঁছলেন, তখন পুত্র বভ্রুবাহন যুদ্ধ না করে ভক্তি সহকারে অর্জুনকে অভ্যর্থনা জানালেন। অর্জুন পুত্রের এই কাপুরুষতা দেখে যখন ধিক্কার দিচ্ছেন, তখন উলুপী ভূমিতল থেকে উঠে এসে নিজেকে বভ্রুবাহনের বিমাতা বলে পরিচয় দিয়ে পুত্রকে বললেন যুদ্ধ করতে। বিমাতার আদেশে বভ্রুবাহন যুদ্ধ শুরু করলেন এবং তাঁর বাণে অর্জুন ভূমিশয্যা নিলেন। বভ্রূবাহনের দ্বারা যুদ্ধে নিহত হওয়ার পরে অর্জুনকে পুনজীবিত করে তাকে বসুদের অভিশাপ থেকে মুক্ত করেছিলেন। উলুপী সঞ্জীবন-মণি এনে অর্জুনকে সুস্থ করে বসুগণের শাপের কথা সবাইকে বললেন। অশ্বমেধ যজ্ঞে অর্জুনের আমন্ত্রণে চিত্রাঙ্গদা ও বভ্রুবাহনের সঙ্গে উলুপীও এসেছিলেন এবং পাণ্ডবদের মহাপ্রস্থানে যাওয়া পর্যন্ত উলুপী পাণ্ডবদের সঙ্গেই ছিলেন। পাণ্ডবরা চলে গেলে তিনি আবার গঙ্গা-গর্ভে ফিরে যান।
মৃণালিনী দেবী

মৃণালিনী দেবী (১৮৭৪–১৯০২ ) বিশ্বকবি রবীন্দ্রনাথ ঠাকুরের স্ত্রী। তার জন্ম বাংলাদেশের খুলনার দক্ষিণডিহিতে।
১৮৮৩ সালের ৯ ডিসেম্বর রবীন্দ্রনাথের বিয়ে হয় মৃণালিনী দেবী রায়চৌধুরীর সঙ্গে । বিয়ের সময় তাঁর বয়স ছিল নয় (৯) বছর আর রবীন্দ্রনাথ ঠাকুরের বাইশ (২২) বছর । তিনি ঠাকুর-বাড়ির এক অধস্তন কর্মচারী যশোহরের বেণীমাধব রায়চৌধুরীর মেয়ে । বিয়ের পূর্বে মৃণালিনীর নাম ছিলো ‘ভবতারিণী’ । যেহেতু এ ধরনের নাম ঠাকুর-বাড়িতে একপ্রকার অচল ছিলো (যেমন করে জ্যোতিরিন্দ্রনাথের স্ত্রী ‘কাদম্বিনী’ হয়েছিলেন ‘কাদম্বরী’), তাই রবীন্দ্রনাথের স্ত্রী ভবতারিণী হলেন ‘মৃণালিনী’—রবীন্দ্রনাথের প্রিয় নাম ‘নলিনী’রই প্রতিশব্দ ।
রবীন্দ্রনাথ ও মৃণালিনী দেবীর দুই পুত্র এবং তিন কন্যাসহ সন্তান ছিলেন পাঁচ জন: মাধুরীলতা (১৮৮৬–১৯১৮), রথীন্দ্রনাথ (১৮৮৮–১৯৬১), রেণুকা (১৮৯১–১৯০৩), মীরা (১৮৯৪–১৯৬৯) এবং শমীন্দ্রনাথ (১৮৯৬–১৯০৭)। এঁদের মধ্যে অতি অল্প বয়সেই রেণুকা ও শমীন্দ্রনাথের মৃত্যু ঘটে।
১৯০২ সালের ২৩ নভেম্বর মাত্র আটাশ বছর বয়সে কবিপত্নী মৃণালিনী দেবী মারা যান।
বিঞ্জ ইটিং

বিঞ্জ ইটিং (Binge eating) হচ্ছে একধরনের বিশৃঙ্ক্ষল খাদ্যাভাস যেখানে অনিয়ন্ত্রিত খাদ্যগ্রহণের পর্ব উপস্থিত থাকে। কখনও কখনও এটি বিঞ্জ ইটিং ডিজর্ডার বা কম্পারলসিভ ওভারইটিং ডিজর্ডারের লক্ষণ। এরকম বিঞ্জ এর ফলে একজন খুব দ্রুত প্রচুর পরিমাণে খাদ্য গ্রহণ করে ফেলেন। বিঞ্জ ইটিং এর রোগনির্ণয় নিয়ন্ত্রণ হারানোর অনুভূতির সাথে সম্পর্কিত।
ইংরেজি "বিঞ্জ ইটিং (Binge eating)" শব্দটি এসেছে ইংরেজি "বিঞ্জ (Binge)" থেকে। এর অর্থ হচ্ছে:
এক্ষেত্রে ব্যক্তি খুব দ্রুত খাদ্য গ্রহণ করেন এবং তিনি আবেগজনিতভাবে খাওয়া থেকে বিরত থাকতে অক্ষমতা অনুভব করেন। বেশিরভাগ ব্যক্তি, যারা বিঞ্জ ইটিং করেন তারা অন্যদের থেকে এই আচরণ লুকিয়ে রাখেন, এবং ওজন বৃদ্ধি নিয়ে লজ্জিত ও বিষণ্ন বোধ করেন। যদিও যাদের কোন ইটিং ডিজর্ডার নেই তারাও প্রায়ই অতিরিক্ত খাদ্যগ্রহণ পর্বের অভিজ্ঞতা থাকতে দেখা যায়, পৌনঃপুনিক বিঞ্জ ইটিং একটি ইটিং ডিজর্ডারের লক্ষণ।
বিঞ্জ ইটিং ডিজর্ডার দ্বারা অনিয়ন্ত্রিত, অতিরিক্ত খাদ্যগ্রহণ নির্দেশ করে, যার সাথে লজ্জা ও অপরাধবোধ জড়িত। বুলিমিয়া নামক ইটিং ডিজর্ডারের ক্ষেত্রে অতিরিক্ত খাদ্যগ্রহণ বা বিঞ্জ ইটিং এর পর বমি বা ল্যাক্সেটিভ ব্যবহারের মাধ্যমে বা অনশন এবং অতিরিক্ত শরীরচর্চার মাধ্যমে তার ক্ষতিপূরণের প্রবণতা দেখা যায়, কিন্তু বিঞ্জ ইটিং ডিজর্ডারের ক্ষেত্রে এরকম ক্ষতিপূরণের ইচ্ছা দেখা যায় না। অধিকন্তু বিঞ্জ ইটিং ডিজর্ডারের ব্যক্তির মাঝে অধিক খাদ্যগ্রহণের প্রবণতা দেখা যায়, নিজেদেরকে ওজন নিয়ন্ত্রণ কর্মসূচীতে যোগ দিতে দেখা যায়, এবং এদের পারিবারিক ইতিহাসে অতিস্থুলতা বা ওবিসিটির উপস্থিতি দেখা যায়। যাইহোক, অনেক বুলিমিয়া থাকা ব্যক্তির মাঝেও বিঞ্জ ইটিং ডিজর্ডার থাকতে দেখা যায়।
জুন ২০১৭ মেলবোর্ন হামলা

৫ জুন ২০১৭ তারিখে অস্ট্রেলিয়ার মেলবোর্নের উপশহর ব্রাইটনে ইয়াকুব খায়ের এক ভবনে একজন ব্যক্তিকে জিম্মি করে। এই ঘটনায় জিম্মিসহ দুজন মারা যায়।
৫ জুন ২০১৭ সোমবার মেলবোর্ন উপকণ্ঠে ব্রাইটন এলাকায় বিস্ফোরণের খবর পেয়ে পুলিশ ঘটনাস্থলে গিয়ে একটি সার্ভিস অ্যাপার্টমেন্টের হলরুমে একটি মৃতদেহ দেখতে পায়। ভবনের ভেতর ইয়াকুব খায়ের এক নারীকে বন্দি করেছিল। শুরুতে আলোচনার পর পুলিশ সেখানে অভিযান চালায় এবং হামলাকারীকে গুলি করে হত্যা করে। বন্দি নারীকে অক্ষত অবস্থায় উদ্ধার করা সম্ভব হয়।
নিহত হামলাকারীর নাম ইয়াকুব খায়ের (২৯)। সোমালিয়া বংশোদ্ভূত অস্ট্রেলিয়ার নাগরিক খায়েরের অপরাধের ইতিহাস অনেক । খায়েরকে ২০০৯ সালে সিডনি সেনাঘাঁটিতে হামলার পরিকল্পনায় জড়িত সন্দেহে গ্রেপ্তার করা হয়েছিল বলে মঙ্গলবার নিশ্চিত করে পুলিশ। অতি সম্প্রতি সে প্যারোলে মুক্তি পায়।
প্রধানমন্ত্রী ম্যালকম টার্নবুল বলেন, “পরিচিত একজন অপরাধীই এই সন্ত্রাসী হামলা চালিয়েছে। ‍যিনি অতি সম্প্রতি প্যারোলে মুক্তি পেয়েছেন। এটা খুবই জঘন্য এবং কাপুরুষচিত অপরাধ।”
আইএস মেলবোর্ন হামলার দায় স্বীকার করেছে। আইএস'র হামলার দায় স্বীকার নিয়ে এখনও তদন্ত চলছে বলে জানান ভিক্টোরিয়া স্টেট পুলিশ কমিশনার গ্রাহাম অ্যাশটন। তিনি বলেন, “আমরা তাদের দায় স্বীকার নিয়ে সচেতন আছি। কিন্তু যেখানেই যা কিছু ঘটুক, তাদের মধ্যে সবসময় লাফিয়ে পড়ে দায় স্বীকারের প্রবণতা রয়েছে। আমরা সব দিক মাথায় রেখেই কাজ করছি।”
কাতারের কূটনৈতিক সংকট

২০১৭ সালের জুন মাসে সৌদি আরবের নেতৃত্বে কয়েকটি দেশ কাতারের সংগে কূটনৈতিক সম্পর্ক ছিন্ন করে। সম্পর্ক ছিন্ন কারী দেশগুলো হচ্ছে সৌদি আরব, আরব আমিরাত, মিসর, ইয়েমেন ও লিবিয়া, এবং মালদ্বীপ
সৌদি সরকার কাতারের সঙ্গে ভূমি, সমুদ্রসীমা ও আকাশ সীমার সব যোগাযোগ ছিন্ন করে। বাহরাইনের পক্ষ থেকে জানানো হয়, কাতারের সমুদ্র ও আকাশ সীমার সব যোগাযোগ বন্ধ করে দেয়। একই সঙ্গে বাহরাইনে বসবাসরত কাতারের নাগরিকদের ১৪ দিনের মধ্যে দেশটি ছাড়তে বলে। সংযুক্ত আরব আমিরাত কাতারের কূটনীতিকদের দেশ ত্যাগে ৪৮ ঘণ্টা সময় দেয়। মিসর সব বন্দরে কাতারের যানবাহন ও আকাশযান প্রবেশে নিষেধাজ্ঞা আরোপ করে।
সম্পর্ক ছিন্ন করার ঘোষণা দেওয়া দেশগুলোর মূল অভিযোগ, সন্ত্রাসী সংগঠন ইসলামিক স্টেট (আইএস) ও আল-কায়েদাকে মদদ দিচ্ছে কাতার। তবে এ অভিযোগ অস্বীকার করে ছয় দেশের সম্পর্ক ছিন্ন করার ঘোষণাকে ‘অযৌক্তিক’ ও ‘ভিত্তিহীন তথ্যের ওপর ভিত্তি করে নেওয়া’ সিদ্ধান্তকে বলে অভিহিত করেছে কাতার।
এমকে. চতুর্থ এলসিইউ

এমকে. চতুর্থ এলসিইউ শ্রেণীর জাহাজ ভারতীয় নৌবাহিনীর দ্বারা পরিচালিত যা এমকে. তৃতীয় এলসিইউ শ্রেণীর জাহাজকে অনুসরণ করে নির্মিত হয়েছে।এই শ্রেণীর জাহাজ গুলি নির্মাণ করেছে গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড । এমকে. ৪ এলসিইউ ভারতীয় নৌবাহিনীর শক্তি-সামর্থ্য বৃদ্ধি করেছে।জাহাজটি মেরিটাইম সিকিউরিটি, বেচিং, আন-সাইনিং, মানবিক ত্রাণ অভিযান এবং দূরবর্তী দ্বীপপুঞ্জের কাছ থেকে নির্বাসন, অনুসন্ধান ও উদ্ধার অভিযান এবং শান্তিরক্ষা মিশনের মত সামুদ্রিক ভূমির জন্য নিয়োজিত হতে পারে।ভারতের আন্দামান ও নিকোবর দ্বীপের অঞ্চলের জন্য তৈরি "ট্রাই-সার্ভিস কমান্ডে" এলসিইউ সম্ভবত অন্তর্ভুক্ত হবে।ভারতীয় নৌবাহিনী একটি অ্যাম্ফিবিয়াস ওয়ারফেয়ার হাব হিসেবে দ্বীপগুলির শৃঙ্খলা বজায় রেখেছে, সম্ভবত ভারত মহাসাগর অঞ্চলে চীনের ক্রমবর্ধমান সামরিক প্রভাবকে প্রতিহত করার জন্য ব্যবহৃত হবে।জাহাজ গুলি আরব সাগরেও ব্যবহৃত হতে পারে।
জিএসএসই ২৮ সেপ্টেম্বর ২০১১ তে আটটি এলসিইউ জাহাজ ডিজাইন ও নির্মাণের জন্য ভারতীয় নৌবাহিনীর সাথে ১ কোটি ২৫ লাখ ডলারের (ইউএসডি ৩৪০ মিলিয়ন ডলার) চুক্তি স্বাক্ষরিত হয় এবং সেপ্টেম্বর ২০১২ সালে নির্মাণ শুরু হয়। এই জাহাজ ১৬ টি হুল ব্লক থেকে তৈরি করা হয়েছে, যার সর্বোচ্চটি ২৫ টন।ব্লক উৎপাদন কলকাতার চারপাশে ছোট ইয়ার্ডে আউটসোর্স করা হয়েছে।
এই এলসিইউ মার্ক-চতুর্থ জাহাজের অসাধারণ বৈশিষ্ট্যটি হল, ভারতীয় নৌবাহিনী দ্বারা নির্ধারিত প্রয়োজনীয়তা অনুযায়ী জিআরএসই (GRSE) দ্বারা একটি বাড়িতে উন্নত করা হয়েছে।জাহাজগুলি বহুপাক্ষিক অ্যাম্ফিবিয়াস অপারেশনের জন্য ডিজাইন করা হয়েছে যা যৌথভাবে ভারতীয় নৌবাহিনী ও ভারতীয় বাহিনী দ্বারা বঙ্গোপসাগরের আন্দামান ও নিকোবর দ্বীপপুঞ্জের সামুদ্রিক সুরক্ষা নিশ্চিত করার লক্ষ্যে এবং আরব সাগরের লক্ষদীপ দ্বীপপুঞ্জের জন্য ব্যবহার করা হচ্ছে।জাহাজ গুলি ৬৩ মিটার লম্বা, ১১ মিটারের চওড়া সামগ্রিক মরীচি, ২.২ মিটারের গভীর এবং প্রায় ৮৩০ টন ওজন। সেনাবাহিনী ট্যাংক এবং সৈন্যবাহিনী নিয়োগের জন্য, তারা দূরবর্তী দ্বীপগুলিতে সমুদ্র ও সৈকত দ্বারা পরিবহন করতে পারে।সর্বাধিক ১৫ টি নৌকো এবং ১৫০০ নটিক্যাল মাইলের বেশি দূরত্বে ধৈর্যের সাথে জাহাজের দুটি এমটিইউ ১৬ ভি ৪০০০ এম ৫৩ সামুদ্রিক ডিজেল ইঞ্জিন (প্রতিটি ১৮৪০ কিলোওয়াট) দ্বারা পরিচালিত দ্বি-প্রপেলারযুক্ত পিচ প্রপুলেশন সিস্টেম দ্বারা চালিত হয়।ভারতীয় ইলেকট্রনিক্স নির্মিত ইওন -৫১ ইলেক্ট্রো-অপটিক ডিরেক্টরের সাথে ৩০এমএম সিআরএন-৯১ এর দুটি বন্দুক রয়েছে, যা ল্যান্ডলিং অপারেশনের সময় আর্টিলারি ফায়ার সাপোর্ট প্রদান করে। 
এলসিইউ এর ১৬০ জন সুসজ্জিত সৈন্য এবং ৫৬ জন ক্রু এবং ১৪৫ টন সামরিক সরঞ্জাম সহ ২১৬ জন কর্মীর জন্য জাহাজটির বহন ক্ষমতা রয়েছে।গাড়ির লিফট ক্ষমতা অর্গানাইজেশনের মতো ৬৫ টন ট্যাঙ্ক বা টি -২৭/৮০, বা ১৩.৫ টন বিএমপি ইনফ্যান্ট্রি ফাইটিং যানবাহন যেমন ৪৫ টন ট্যাংক রয়েছে।এটি একটি জলবাহী ধনুক ঢালযুক্ত, যা লোডিং এবং যুদ্ধ সরঞ্জাম এবং যানবাহন চলাচল বন্ধ করার জন্য আনলোড করা হয়।
আদিত্য-শ্রেণীর সহায়ক জাহাজ

আদিত্য-শ্রেণীর সহায়ক জাহাজ ভারতীয় নৌবাহিনীর সাথে বর্তমানে সেবা প্রদানের একটি পুনর্বিন্যাস এবং মেরামত জাহাজ।এটি "দীপক শ্রেণী " একটি সংশোধিত পুনঃনির্মাণ।এই শ্রেণিতে একমাত্র জাহাজ আইএনএস আদিত্য।
ভুয়েল্তা অ্যা কলম্বিয়া

ভুয়েল্তা অ্যা কলম্বিয়া () বার্ষিকভিত্তিতে রাস্তায় অনুষ্ঠিত সাইক্লিং ক্রীড়া প্রতিযোগিতাবিশেষ। কলম্বিয়ার বিভিন্ন অঞ্চলে অনেকগুলো পর্ব পেরিয়ে সাইকেল সহযোগে প্রতিযোগীরা অংশগ্রহণ করে থাকে। কখনো কখনো ভেনেজুয়েলা এবং ইকুয়েডরেও আগস্ট মাসের প্রথম দিনে এ প্রতিযোগিতা অনুষ্ঠিত হয়। কলম্বিয়ান সাইক্লিং ফেডারেশন এ প্রতিযোগিতা আয়োজন করে।
১৯৫১ সালে সর্বপ্রথম ভুয়েল্টা অ্যা কলম্বিয়া অনুষ্ঠিত হয়েছিল। সুদীর্ঘ ১,২৩৩ কিলোমিটার রাস্তায় অনুষ্ঠিত হওয়া এ সাইকেল দৌড় প্রতিযোগিতাকে ১০টি পর্বে বিভক্ত করা হয়েছে। তন্মধ্যে, তিনদিন বিশ্রাম নেয়ার জন্য বরাদ্দ করা হয়। পঁয়ত্রিশজন সাইকেল আরোহী এ ক্রীড়ায় সারিবদ্ধভাবে দণ্ডায়মান থাকেন। তন্মধ্যে ত্রিশজন এ ক্রীড়া শেষ করতে পেরেছিলেন। ভুয়েল্তার প্রথম আসরের চ্যাম্পিয়ন হয়েছিলেন এফরেইন ফোরেরো ত্রিভিনো। তিনি এ ক্রীড়ার সাতটি পর্বে বিজয়ী হন। এ ক্রীড়ার দ্বিতীয় আসরে পর্ব সংখ্যা বৃদ্ধি করে ১৩ করা হয় ও দৈর্ঘ্য ১,৬৭০ কিলোমিটার করা হয়। এটি ১২ থেকে ২৭ জানুয়ারি, ১৯৫২ তারিখে অনুষ্ঠিত হয়েছিল। এ প্রতিযোগিতায় ৬০জন সাইকেল প্রতিযোগী অংশ নেন। তৃতীয় আসরটি প্রথম আসরের অনুরূপ ছিল যাতে ১৫টি পর্ব ছিল ও দূরত্ব ১,৭৫০ কিলোমিটার নির্ধারণ করা হয়।
ঐ বছরগুলোয় প্রতিযোগিতা চলাকালে বেশ কয়েকটি মারাত্মক দুর্ঘটনা ঘটে। এমনিক প্রতিযোগিতাকালীন মৃত্যুর ঘটনাও ঘটেছে। কয়েকজন সাইকেল আরোহী গুরুতর আঘাত পান ও দুর্ঘটনার কারণে তাদের খেলোয়াড়ী জীবনের সমাপ্তি ঘটে। তন্মধ্যে কনরাডো ‘টিটো’ গালো, গিলবার্তো আর্চকানয়, ফেলিপে লিনান ও আর্নেস্তো সান্তানদার অন্যতম। ২০০৫ সালে ভুয়েল্তায় মর্মান্তিক দুর্ঘটনা ঘটে। স্থানীয় বেতার সাংবাদিক আলবার্তো মার্টিনেজ প্রাডের প্রতিযোগিতার সংবাদ সম্প্রচারকালে মৃত্যুবরণ করেন। হোস ফার্নান্দো লোপেজ ও হেক্টর উরেগোকে নিয়ে জীপে চড়ে মার্টিনেজ ভ্রমণ করছিলেন। কালার্কা অভিমূখে লা লিনেয়ার চূড়া থেকে গাড়ীটি বাঁকে এসে নিয়ন্ত্রণ হারিয়ে ফেলে ও গিরিখাতে পড়ে যায়।
বর্তমানে এটি পনের পর্বের ক্রীড়া প্রতিযোগিতা হিসেবে অনুষ্ঠিত হচ্ছে যা সাইকেল ক্রীড়ায় অন্যতম কঠিন ক্রীড়া হিসেবে বিবেচিত। পবর্তসঙ্কুল রাস্তাগুলো ট্যুর ডে ফ্রান্সে ব্যবহার করা রাস্তার চেয়েও শতশত মিটার উঁচু।
২০১০ সালের আসরে ইন্দেপোর্টেস অ্যান্টিওকুইয়া-আইডিয়া-এফএলএ-লটেরিয়া ডে মেডেলিন দলের সার্গিও লুইস হেনাও বিজয়ী হন। তিনি তার দলীয় সঙ্গী অস্কার সেভিলা ও পূর্বেকার বছরের বিজয়ী হোস রুজানোকে পরাজিত করে এ সম্মাননা অর্জন করেন।
সবরমতী জংশন রেল স্টেশন

সবরমতী জংশন পশ্চিম রেল-এর অধীন একটি জংশন স্টেশন এবং ভারতের গুজরাত রাজ্যের প্রধান শহর আহমেদাবাদ থেকে ছয় কিলোমিটার দূরে অবস্থিত একটি জংশন। এটি আহমেদাবাদ-মেহসান রেললাইনের জংশন।মহাত্মা গান্ধীর প্রতিষ্ঠিত সাবর্মি আশ্রমের কাছাকাছি অবস্থিত জন্য রেল স্টেশনটি আরও বিখ্যাত।আহমেদাবাদ থেকে যাত্রা করে সমস্ত ট্রেনের জন্য ব্রডগেজ লাইন এবং মেহসান লাইনের জন্য মিটার-গেজ ট্র্যাক সবরমতী স্টেশনে চলু রয়েছে। মহাত্মা গান্ধীর স্মরণে সবরমতী মিটার গেজ টার্মিযনাসকে এখন গান্ধীগ্রাম নামকরণ করা হয়েছে। যাত্রীবাহী ট্রেনগুলির জন্য সবরমতীতে বিশেষ ইয়ার্ড ব্যবস্থা রয়েছে। শহরের পশ্চিমাঞ্চলীয় সাবরামতি রেলওয়ে স্টেশনটি দিল্লি-প্রাতিষ্ঠানিক ট্রেনের অবতরণ এবং অবসানের জন্য একটি অতিরিক্ত টার্মিনাল হিসাবে উন্নয়নের প্রস্তাব করা হচ্ছে। রেলওয়ে কর্মকর্তারা জানান, সাবরামতী রেলওয়ে স্টেশনকে আহমেদাবাদ রেলওয়ে স্টেশনের একটি বিকল্প স্টেশন হিসেবে গড়ে তোলার পরিকল্পনা করেছে।
আইফা আজীবন সম্মাননা পুরস্কার

আইফা আজীবন সম্মাননা পুরস্কার হল ভারতের চলচ্চিত্রে অবদানের জন্য আন্তর্জাতিক ভারতীয় চলচ্চিত্র অ্যাকাডেমি কর্তৃক প্রদত্ত পুরস্কার। ২০০০ সাল থেকে আইফা পুরস্কারের অংশ হিসেবে বলিউড চলচ্চিত্রে অবদানের স্বীকৃতি হিসেবে এই পুরস্কার প্রদান করা হয়।
ইসলাম ও গর্ভপাত

গর্ভপাত সম্পর্কে মুসলমানদের দৃষ্টিভঙ্গি হাদিস এবং আইনি ও ধর্মীয় পণ্ডিত ও ভাষ্যকারদের মতামত দ্বারা নির্ধারিত। ইসলামে, গর্ভকাল ৪ মাস পূর্ণ হলেই ভ্রুণটিকে জীবিত আত্মা হিসাবে বিবেচনা করা হয়, এবং এই সময়ের পর গর্ভপাতকে সাধারণভাবে নিষিদ্ধ হিসাবে বিবেচনা করা হয়।
মুসলিম পণ্ডিতদের মতে, ধর্ষণের ফলে গর্ভসঞ্চারজাত শিশুটি বৈধ এবং একে হত্যা করা হলে তা পাপ হিসাবে গণ্য হবে। পণ্ডিতগণ এর গর্ভপাত অনুমোদন করেন তখনই যখন ভ্রুণটির বয়স চার মাসেরও কম হয়, অথবা, এটি তার মায়ের জীবন বিপন্ন করে তোলে।
কিছু মুসলিম পণ্ডিত যুক্তি দেন যে, নবজাতকের এমন কোন ধরনের অসুস্থতার আশঙ্কা থাকলে যার ফলে পিতামাতার পক্ষে সন্তানের পরিপূর্ণ পরিচর্ষা করা বিশেষভাবে কষ্টসাধ্য হবে, সেক্ষেত্রে গর্ভপাত অনুমোদিত (উদাহরণস্বরূপঃ বিকলাঙ্গতা, মানসিক প্রতিবন্ধকতা ইত্যাদি)।
বহদ্দারহাট ফ্লাইওভার

<br>বহদ্দারহাট ফ্লাইওভার (এমএ মান্নান ফ্লাইওভার) বাংলাদেশের চট্টগ্রামের একটি উড়ালসড়ক, এটি নির্মাণ করা হয়েছে ২০১৩ সালে। ২০১০ সালে প্রধানমন্ত্রী শেখ হাসিনা ভিত্তিপ্রস্তর স্থাপন করেন। এই ফ্লাইওভার নির্মাণকাজ চলাকালীন ২০১২ সালে ডিসেম্বর মাসে একদিকে ফ্লাইওভারের গার্ডার ধসে অনেক শ্রমিক নিহত ও আহত হয়। পরবর্তীতে এর দায়িত্ব সেনাবাহিনীকে অর্পণ করা হয়। এর দৈর্ঘ্য ১ কি.মি এবং এর নির্মাণে মোট ব্যয় ১ কোটি ৫৬ লাখ টাকা। এই ফ্লাইওভারে যুক্ত হচ্ছে র‍্যাম্প। বহদ্দারহাট ফ্লাইওভারের কালুরঘাটমুখী র‍্যাম্প খুলে দেওয়া হয়েছে ২০১৭ সালের ১৫ ই ডিসেম্বর।
কচ্ছের রণ

কচ্ছের রণ () হল একটি লবণাক্ত জলাভূমি যার বেশিরভাগই অংশ ভারতের গুজরাত রাজ্যে (মূলতঃ কচ্ছ জেলায়) অবস্থিত ও কিছু অংশ পাকিস্তানের সিন্ধু প্রদেশে অবস্থিত। এটি দুটি প্রধান অংশে বিভক্ত; কচ্ছের বড় রণ এবং কচ্ছের ছোট রণ।
কচ্ছের রণ ভারতের গুজরাত ও পাক অধিকৃত সিন্ধু প্রদেশের কিছু অংশে অবস্থিত।এটি একটি ঋতুভিত্তিক সমুদ্রপৃষ্ঠ অঞ্চল, রন শব্দের "অর্থ হল 'মরুভূমি'৷" এই অঞ্চলটি গুজরাতের কচ্ছ জেলায় অবস্থিত। মরুভূমিটি প্রায় ১০,০০০ বর্গমিটারের বিশাল এলাকা জুড়ে অবস্থান করছে এবং এটির দক্ষিণে কচ্ছ উপসাগর থেকে থর মরুভূমি পর্যন্ত বিস্তৃত। রাজস্থান থেকে উৎপন্ন বহু নদী এই অঞ্চলের মধ্য দিয়ে প্রবাহিত হয়েছে, যেমন- লুনি, ভুলি,নারা,সরস্বতী ও রূপের ইত্যাদি।
এই অঞ্চলটি একটি নিম্ন সমতলভূমি ও সমুদ্রের খুব কাছে অবস্থান করার কারণে বর্ষাকালে এর বেশিরভাগ অংশ বন্যার কবলে পড়ে।এই অঞ্চলের বালিযুক্ত উচ্চভূমিকে 'বেট' বলা হয়,এখানেই একমাত্র গাছপালা ও ঘাস জন্মায় যেগুলি বন্যার সময় এখানকার জীবজন্তুদের একমাত্র আশ্রয়স্থল হিসেবে কাজ করে।
সমগ্র ভারত-মালয় অঞ্চলে কচ্ছের রণটিই একমাত্র বড় বন্যা ঘূর্ণমান অঞ্চল। 
যে এলাকায় একপাশে মরুভূমি রয়েছে এবং অন্যদিকে সমুদ্র, কচ্ছের রণকে বিভিন্ন পরিবেশিত পরিবেশ, যার মধ্যে রয়েছে ম্যানগ্রোভ এবং মরুভূমি উদ্ভিদ। কচ্ছ রন ঘাসভূমি এবং মরুভূমি বন্যপ্রাণীগুলির আবাসস্থল যা এই বিশাল এলাকাগুলির প্রায়ই কঠোর অবস্থার সাথে সামঞ্জস্যপূর্ণ।এগুলির মধ্যে রয়েছে প্রাণীর ও বিপন্ন প্রাণী এবং উদ্ভিদ প্রজাতি।